Beberapa pengidap bahkan kulle ni kana tena na erok suluk battu ri ballak kah na isolasi kaleng na kah malasak ki na sakring lingkungan na tena na sakring bersih siagang tena na erok bersentuhan siagang apa apa rantasak. Anjo mi jari ruang sosial na pengidap fobia anne anjari terbatas ki. Khawaterek na antu berlebihanga siagang pikiran na irasional ki mae ri hal hal antu rantasak ka todong kulle tong ji na pengaruhi kesehatan mental na pengidap na. Manna mamo anjo pengidap na kulle secara aktif na hindari rasa mallak na anjari upaya barak kulle na cegah iyaa na alami kecemasan, mingka perilaku na anjo kulle tong parek kodi anjo gejala auto myshophobia na lalang jangka panjang.


Ri Madura sike'de ji balla na niak Wc na. Anjari punna erokki tattai niak ji gubuk ca'di nampa butta na niak lobang na, ri rinjo maki accengke-cengke punna tattai ki. Tena poe niak je'ne na. Anjari punna erok ki a'bilasa le'ba na tattai, mange maki ri wc tampa' erok je'ne ka. Jijik ku ku kasia' anjo riolo pernah tattai kamma anjo, tena pernah ku kasia' ri balla ku ri Mangkasara. Tapi punna erok ki je'ne na kencing niak ji wc na, .nampa lompoi tampa' tampungang je'ne na. Herang tonga angngapa tau ri Madura ya jarangi niak wc ri balla na. Punna niak poe ri pantara ji', teai ri lalang balla na.


Nakke tena pa ku bunting siagang sementara anne tena pa niak todong bayuang ku, jari nakke tuo ja kaleng kaleng ku siagang niak ja keluarga ku. Tekamma di’ , biasa antu ku sakring hampa, tena niak apa apa, siagang kesepian anjo pasti mingka nakke berusaha ka kulle narrusuk sannang ri anne kaleng kaleng ku. Jari sinampe punna niak tau ni takdirkan battu mae ri kalinoang ku , siap ma. “Sekre wattu, Puang ki battuang ngi sekre burakne bajik bajik kulle bajik mae ri nakke. Tugasak ku sekre ji, sederhana ji mingka pakrisi, attayang” Ki doakanga kulle cippa niak tau ku agangi tuo.


Wattuku ulang taunga ri umuru’ 23 taung ri taung 2021 lalu a ku ura'ngi na sareanga kado bura'ne ku. Na sareanga poe kanrejawa ulang taung na balli ri toko Holand Bakery. Sanggeng na kamma-kamma ya anne lompo mi ana'ku umuru se're taung, ku pake inji anjo jilbab na sareanga. Ka baji mentongi bahanna nampa ku ngai warna jilbab na. Le'ba poe na sareanga tiket kapala' terbang awala taung na 2022 mange jappa-jappa ri kota Malang, tena ji na bella battu ri kampong na ri kota Surabaya, sanna sannang ku mange jappa-jappa ri Kota Malang anjo wattua. Ka lassu tommi ana'ku kullemi ri erang jappa-jappa.


Wattu ku assikolah rinjo , nakke ku gappai anjo pengalaman paling kodi ri sepanjang sejarah na ka tuoang ku. Nakke anjari murid paling sarring ni kalarroi ri gurung ku, ni bakji ri gurung ku ammake penggarisik kayu lakbu, ni bully ri agang agang sekre kelasak ku, sanggeng nakke ni pasuluk battu ri sikola ku ping rua mi kali na kamma anjo jari nakke moterek poeng mae ri asrama sede. Selain na anjo nakke ku alami todong menstruasi ping sekre na jari nakke mogok ka sikolah kah sirik sirik ka ku sakring punna ni issengi ri agang agang ku. Wattu ku SMP, ri asrama nakke ku mantangi niak anak anak caddi anjari jai nakke tena mo ku betah mantang rinjo.


Arni antama ri ruang operasi hal na pare' tegangi kalen na. Ka riolo ri operasi tulang bedai kasia' na siagang operasi sesar ka anne ka erok ka a'buntulu siagang ana' ku. Niak poe hal unik na gaukang dottoro na ri ruang operasi, anjo na putara' ki kelong-kelong na Adele ka kelong na ngai Arni. Anjomi na kana Arni kulle na pare' rileks kalen na Arni selama na ri operasi sesar. Ka anjo dottoro na Arni na issengi punna na ngai kelong-kelong na Adele anjomi na putarkangi kelong na ri ruang operasi. Satangah jam jappa na operasi kulle mi dottoro ka na palassu ana' se're na Regina. La'nya ngaseng mi malla na.


Ri ballak garringa anne anak ku todong ni tangani ri dottorok spesialis orthopedi. Ri ballak garringa anne, perawatan siagan pengobatan na beda ni antu na pareka siagang dottoro riolo siagang ballak garring riolo na. Di rinne ni rontgen ngi rong, lekba na nacinik hasselek na nampai dottoro ka kulle na kana diagnosis na siagang na sare pakballe. Anne mi dottoro na poang ka kana anjo bengkak ri ankle bangkeng na anak ku antu penyakit serius. Mingka tena na gamblang na kana penyakit apa anjo. Awalak na na diagnosis ki Osteogenesis Imperfecta, antu mi penyakit kerapuhan tulang. Nampa anak ku ri rujuk mi mae ri RSUD. Dottoro ri RSUD anne mi na vonis ki anak ku kana na tabai penyakit kanker tulang.


Jappa na motoro' ku siapa kilo na, ku kasia' ki niak tau battu ri bokoang ku na amminawangi ka battu ri bokoang. Angngerangi motoro' lompo, tena ku issengi angngapa na amminawangi ka ri bokoang. Tena kulle ku kaluppai anjo kejadian ka ri tanggala 12 Mei 2022 lalua. Ka erok ka tettere ri balla ku ka niak acara na purinangku. Erok mi sampe ri balla ku tapi na anjo tau asinga masih niak inji ri bokoangku, ku tettere mami ku gas motoro' ku na ku tettere sampe ri balla ku. Ka anjo tau asinga nyata na agang na purinangku ri balla, erok tongi mange ri acara na anjo mi na niak ri bokoang ku tarrusu sanggeng na sumpaeng.


Sekre hal antu penting ni ukrangi pulla battu mi mae bertahan kaleng ta, nyawa ta labbi berharga dari pada antu warang parang ta niaka ni bawa. Punna niak tau erok rampok ki, iyaa kulle na kerok ki barang brang ta ji, tea ii ji nyawa ta, jari punna ni sarei barang ka dompet ta kah kulle biasa na parek anjo tau kodi sipak ka lampa mi punna na gappa mi anjo. Punna katte ni sare anjo perampok ka apa na kerok ki , tea ki sarei ammake limang ta mae ri iyaa. Ki lemparak mi, sabajik na bella battu ri katte rua rua na, anjo mi kulle tong ki na sare kesempatan kulle lari battu rinjo.


Yusfina anne rua puluh appa taung, iakaanne bura'nena umuru'na appa pulu rua taung. Nakana Yusfina anne awala'na siruntu'ki siagang bura'nena wattuna ri taung rua ribu annang belas ri Subang. Wattuna anjo Yusfina mantangi siagang puriananna wattuna akkuliah. Tena nasangka anne balla'na puriananna siagang balla'na bura'nena sikambani anjari kulle najalin komunikasi siagang annikah. Ternyata anne bura'nena Yusrifah anjo pindukna ri bura'nena puriananna. Yusrifah tena nasangka, tau rianggapka sodarana kulle anjari bura'nena. Riolo anne Yusrifah siagang bura'nena ampantangi balinna massingna. Seiring ajappana wattua, akhirina anne Yusrifah siagang bura'nena singappai nampa rijodohkan siagang annikahi ri wattuna tanggala' appa belas desember rua sabbu rampulo se're.


Niak sekre penelitian lekba mo na buntuluk kana anjo arenga tena na harusuk ni langerek singkamma barak anjo taua salah sabbuk berulang ulang. Anjo mi poeng ngaseng tergantung ji mae ri kategori na anjo areng arenga ni pantama kamae. Peneliti barur ri Duke University ri North Caroline, Amerika Serikat, na parek lima penelitian antu na libatkangi 1.700 tau, na investigasi ngapa kulle salah cara na sabbu areng na taua kulle terjadi. Iyaa na buntuluk ki kana taua antu biasa yaa mo niak ri sekeliling ta nampa biasa ni kiok antama ri kategori semantik singkamma ya. Singkamma nenek ta biasa erok ki na kiok mingka areng na pinduk na na sakbu.


Mae ri tau sannaka passirik-sirikang sikamma nakke, niak ilalang kasuarrang memang rasanna sannak tena bajik nikasiak. Apalagi punna anjari pusat perhatian. Sanna eroku kukasiak anne kugaukanga ri panggung parri-parri berakhir nampa ammoterek ri ballak.
Demam pangging biasana nialami riwattunna seseorang secara teknis tenapa na lekbak merasakan samasikali tampil rate ri panggung iareka ridallekangna tau takbalak untuk apparek sekre hal. Singkamma katte nipalak untuk tampilik karena musik.
Hal assingkamma nakke rasakan biasana barambangku kurasa dumba-dumba sannak laccirik (anne tania tau jatuh cinta nah), terutama wattu-wattu menjelang giliranku untuk maju mae ridallekang siagang ancinik masa cukup loe. Nisusul siagang songo’ tammeng ri palak bangkengku iareka limangku. Manna mamo akhirna hal anjo lekbakmi kurasakan riolonganna siagang anjari kabiasan, mingka perasaan dumba-dumba siagang songo’ tammeng tetap ku alami.


Anjo ngaseng pakarammula battu ri hubungan ku siagang agang mempo ku ri sikola. Riolo nakke punna kacarakdekan sosial antu sannak kodi na jari nakke tena ku lekba tojeng tojeng punna agang (antu mi agang mempo ku) sanggeng na kelasak 8. Mae na ri semester 2 (rua) kelasak 9 (sambilang), katte si pakrua pinak dakke maki singkamma mi daeng siagang andik. Siambak na ating ku anjo awalakna samar samarak ji anjari pinak jelasak mi. Nakke ku sakring aman nga siagang nyaman nga punna niak ki ri rampik ku, mingka ku sakring tongi salah ka ri wattu antu singkammaya. Ngapa na ku sakring kaleng ku salah? Anu kodi kah anne ku parek? Anu kodi apa, ku ngai agang ku?.


Nakke mi anjo passiri'-sirikang tau na. Tena ku tappaki kalengku akkana punna jai tau. Anjari ku u'rangi Wattuku ri sikola SD ku riolo ri kalasak annang, niak jamangku ri pilajara' bahasa indonesia erok a'baca puisi ri dallekang na kalasakku. Anjo wattua ku sa'ring mentongi garring panggunga. Dinging mami limangku nampa assongo' dinginga. Tena ku a'biasa tampili' ri dallekang na tau jai, anjari anjo wattua ku pa'ssa mami kalengku a'baca puisi ri dallekang na kalasakku. Padahal na erok ma pingsang ku sa'ring na pakamma garring panggung. Tapi na kamma-kamma anne antamaku ri sikolah SMK sanggengku lulusu' ri kampusku tena mi na sanna' dudu garring panggungku, akkurang mi si'kede. Tappa ma ri kalengku erok tampili ri acara jai tau.


Tatte 11 bangngi, lekba ta nganre bangngi, na ku pastikangi mae ri receptionis na anjo bangngia barak kulle tojeng tojeng tepat waktu i battu tatte 5.30 baribbasak niak mi oto aa ri parkiran muko na loby na. Nampa akhere na telambat mi, katte 12 tau harusuk rikba make pesawat allo, nampa jadwal ka anjari kacau mi, gara gara anjo ji sopir hotelek niaka ri sekitar na bandara Soekarno Hatta tena pa na battu. Nampa bayangkan mi harga na tiket na 2.300.000 x 12 tau ... tamat mako, nampa lekba mo 3 (tallu) taung maloa anjo hoteleka tena niak niat na hubungi ki, padahal lekba mo ni poang kana anne tugas negara. Mingka alhamdulullah anjo hotelek ka lekba mi ni sare teguran kerasbattu ri kementrian nampa anjo sopirik siagang receptionis marketing na todong ni pecat ji kah jelas tena na berhaselek na lakukan tugas na sabajik bajik na.


Anjo todong ri sekre allo nakke ku langngerek curhatan niak tau accarita kana iyaa tena na percaya diri punna harusuki sulu battu ri ballak kah ri kulit na niak bercak bercak lekleng, lalan na carita na iyaa na kana, punna tena na punnai anjo bercak ka, kulle kapang iyaa sannak sannang na mae sulu battu ri ballak na siagang sosialisasi. Lalang na carita maraenga, niak sekre agang ku kana punna iya tena na pecaya diri siagang bantuk na hidung na, na kana punna macungi kulle kapang iyaa percaya diri punna suluki mae ri ballak na nampa sik buntuluk tau jai.


Gagalak SNMPTN. Antekamma kasiakna? Kecewa? Pastimi, sedih? Sannak! Ni anggap kalengta tolo, sempat menurun aga pole setiap mae assikola ni kutaknang ri guru, antekamma lolos ji? PTN tamae antarima ki? I anu ni tarima anggapa katte tena? Gappaka tinggi dudu cita-cita prodi nu kamma mi anjo tena nu lulusuk siagang loe kana-kana maraenganna appanaung sumangatku. Ku purusuk barambangku ambali pakkutaknang na angkanayya tenapa nakke dalleku lulusuk lewat jaluruk SNMPTN.
Anrek na anjo bawang, ku kasiak gagalak ka mingka ri wattungku pole andattarak SPAN PTKIN ( Seleksi Prestasi Akademik Nasional Perguruan Tinggi Keagamaan Islam Negri). Riolo nakke ni bantu andattara sikuntung jaluruk siagang guru BK, mingka tena niak dallekku lulusuk kajariangna na suruh a accoba jaluruk maraengang sanggeng ku lulusuk.


Mingka nikana memang burakne kodi nah kodi meang mo, tea iii apalang tobak manna pinak anjari jari kodi na. Anjo burakne aa tena na mallak na bakji daeng ku wattu na inji ananak caddi punna daeng ku palak palaki punna niak na kerokki. Iyaa poeng tena na mallak panjari ancaman ngi daeng ku mae ri ammak ku na panjari lammai ammak ku. Na cinik anak na siagang batin na sanging ni sessa. Bulak mi keputusan na ammak ku, ammak ku akherek na na ajukan mi gugatan cerai wattu na daeng ku tena pa na ganna sitaung umuruk na. Anne keputusan nga sanna ni dukung battu ri keluarga besar ka rua rua na, anjo todong kantorok dinas ka na tampaki bunting na setujui kah memang na isseng mi tekamma kodi na anne burakne kong kong nga.


Anggap mi antrian na singkamma ri gambara ka ri rate. Bayangkan mi punna tau ri lalang toilet ka 2 tau ak jambang ngi nampa parallu wattu antu sallo kah jambangi. Masak 2 tau harusuki na tayang 1 tau antu jambanga sallo. Punna antrian na singkamma ri gambarak pertama yaa, kan kulle labbi rapi siagang adilik. Naik ngissengi anjo antri riolo antu mi tau anggappa giliran na riolo. Anjo jambanga kulle jambang nyaman na sakring. Sikedde pengalaman ku nakke todong, punna jambanga ri mall ka. Nakke ku langngereki battu ri lalang kana tayangi anne ri lalang sallo na tenapa na suluk battu na inji sumpaeng.


Ri daftarkan ka siagang guruku jalur SNMPTN ka erokka antama ri Universitas favorite ri kotaku ri Universitas Hasanuddin mangkasara. Anjo jalur SNMPTN ka na nilai battu ri nilai rapor ta siagang nilai UN ta riolo. Tallu bulang le’ba ku daftar anjo jalur SNMPTN ka ku cini ki hasili’ na tena ku lulusu’ ka kurangi kapang nilaiku. Tena ku tappu harapan, daftar ka poe jalur SBMPTN anjo jalur ti tes ki riolo, sikamma ji pilihan ku ero’ ri UNHAS mangkasara poe. Rua bulang le’ba ku tes SBMPTN ku ciniki hasili’ ujian ku tena pa poe ku loloso’ ri UNHAS. Pa’risi na nyawaku ka erok duduka antama ri anjo kampuska.


Punna aklampaki mange ibadah Umroh, tea laloki dende ngai calla-callayya. Kijagai bawata sollanna tena nassuluk kebiasaang callata. Nasabak nakuai taua bgaseng, apa nigaukang rate punna ibadah Umrohki, langsung mentongi niguppa balasanna konjo, tena pole attayang taua iyya kua ri akheratpi nu guppai. Anjomi riolo niak carita tau capila, tena kulle nakontrol bawana, niak tau nakanai kamase ka leklengi nampa sakkuluki bedek. Tena sallo anjo, kammai tau lannya. Tiba-tiba tena naisseng kemaei anne. Eroki moterek mange ri hotelna mingka tala kullei na engka’ bangkengna, battalak dudu nakasiak kamase. Tena sallo nisuroi sambahyang tobat, nampaipi kulle na engka bangkengna, naissengmi a’rungang moterek mange ri hotelna. Anjomi punna sambarang nigaukang konjo iyya, langsung mentongi nitarima balasanna.


Phobia atokah fobia antu mi jenisik na gangguan kecemasan antu niak ka ri manusia, anjo ni tandai siagang niak na sakring labbi labbi dudua mae ri benda atokah situasi khusus. Menurut na American Psychiatric Association, phobia antu mi penyakit kejiwaan anjo paling umum ka na serang baine dari pada burakne. Fobia biasa na munculuk selama na masa anak anak ka atokah remaja, anjo kulle lanjut sanggeng na dewasa. Gangguan kecemasan singkamma yaa anne biasa na ni sertai siagang gejala pusing, mual, siagang sesak napas. Lalang beberapa kasus memang , anjo gejala fobia parah yaa kulle na sebab kan serangan panik.


Punna mange ka ri balla na nenekku biasa na ku lewati anjo tampa' pembuangang sampah lompo ri kotaku. Tena ku sanggup biasa lewati anjo tampa sampah ya, tapi tena pilihang laingku ka anjo ji se're-se're na jappa punna mange ki ri balla na nenekku. Ku tongko mami ka'murungku lewati an anjo tumpukang sampah ya. Botto mami ku kasia', erok mami ka biasa na muntah ka na liwa' jijik ku nakke ri bau botto ki kamma anjo. Punna sampe ma ri balla na nenekki, ku boya mami kanreang nyamanga kasia' na supaya tena na lengke' dudu bau sampah kanreanga ri tampa sampah seumpaenga.


Ngapa kulle Amerika labbi lompoi inrang na mingka rakyat na tena ja na protes, sedangkan rakyat ri Indonesia sanging protes ki? Kah nak 2 hal, Sumber inrang na, sebagian lompo obligasi pemerntah na Amerika Serikat ni punnai ri publik / rakyat na ji. Anne lekba mi anjari tradisi rinjo. Erok perang na anjo sumber dana na battu ri rakyat na tong ja ammake warbonds. Apalagi punna erok ja parek infrastruktur? , Ni pake na anjo inrang na. Nahh tena singkamma Indonesia, anjo Amerika Serikat anne caraddek ki bisnis hutang, alias na iyaa nginrang ngi mingka bunga na caddi (1 ji persen) nampa iyaa na pake na ballai hutang antu labbi lompoa bunga na (4 sanggeng na 7 persen).


Anjo sumpaleng ammotereknamo tau toaya, ammantarnmi I Tinuluk ri dallekanna ballakna tau kalumannyanga ammempo ampariati iareka ampara·hatikangi sikamma kajarianga, agang-aganna katallassanga, jama-jamang akkullea napattallasi. Niakmo nacinik sekre tau ammelak Joro nampa nisare doek. Apaji maklampa tommo I Tinuluk mange akboya tau niak loronna erok nipelakkang. Naia tommi anjo ammelaka !oro naparak sangkamma agang katanassang.Punna lekbaki ammelakoro ammoterekmi I Tinuluk mange ri pasaraka ammari-mari. Na i lalanna kamma anjo sekre wattu namange tong napelakkang loronna anjo lapong tau kalumannyang. Barikbasak dudu iji, tenapa nataktimbak gakdena lapong tau kalumannyang niak memammi I Tinuluk anjoreng akbarrasak ri dallekang tokona na nampa napelakkang Joronna.


Gadis umuruk annang taung nangai mange ri ballakna tantana punna tena sikola nasabak niak sikalinna umuruk annang taung todo’ njari nangai kakkarena surang. Minggu laloa wattunna mange akbangngi Gadis ri ballakna sikalinna niak nacinik cammi’ kebo’ na lekleng warnana, cidongi ri pakkekbuka na basai kalenna. Nasabak anne Gadis biasaji cinik cammi’, akjappaji intu mange lalang na laloi anjo pakkekbuka, ngurana silalonna marrang anne cammika nampa nacarki Gadis, acceraki dende bangkengna. Sanggenna kinne pila’ toamj Gadis mingka tala nangai kijai anjo cammi’ka, punna niak cammi’ nacinik, kalamangnganna lari kamase. Punna niak cammi’ ri ampikna, langsungji ammarrang ka takkallasaki nyawana, mallaki nicakar issedek ri cammi’.


Tua-tua keladi, mangking toa mangking jari, anne mi sekre pribahasa cocok anggambarkan mae ri pemain asing na patang klub PSM Mangkasarak, iami antu Wiljam Pluim. Ri umurukna kammayya anne antamak mi 33 taung, pluim tatak anjari andalanna PSM. Bahkan ia pole anggapa pallakbuang kontrak sanggengna 2024. Sempat ki nikana anjari ancang-ancang klub maraeng ri liga 1, mingka, pluim tatak ammilih PSM kinne mi nicinik kesetiaanna mae ri klub na ri kammayya anne iamiantu jumlahna niakmi sekitarak 6 taung ri PSM sejak ni pabattu ri taung 2016 rilekbaka. Kinne pluim tercatatmi lakbi 132 panampilan ri iangaseng koleksi 36 gol, ni tambah sekre trofi Piala Indonesia.


Sallomi Jojo naboya pontona, niakmi sibulang kutadek. Nakaluppai kemae nabolik, njari na ikhlaskanmi nakua niakmi pasti tau ngallei. Karuengna kamma anjo, mangemi ri masigika erok ngaji, langsungi nikiok siagang bu Hajjah anjo biasayya parutusuki masigika, nipaccinikangi ponto nampa nikutaknang tania kau pata jeka? Takbangkai Jojo, nakua ri bu Hajjah idende nakke pata jeka bu, punna tena ki tappakka’ kicinikmi ri bokoanna, niak ji antu arengku. Nakua bu Hajjah, injomi ku kutaknangko nak ka eroki kupastikang. Sibulangmi jeka kubolik ka kuguppai ri tampak wudua nampa tena kuissengi nai pata, risubangngipi nampa niak kucinik arengna lalang. Anne Jojo langsungji najamak limanna bu Hajjah, tena marina attarima kasih nasabak naguppai anjo pontona, padahal anu sallomo nakarek lannya.


Seketika nakke gagalak fokus ka, anjo sholat ku tena mo na khusyuk ku sakring. Kebetulan ri anjo dinding joglo aa niak pajangan ayat kursi nampa bingkai na ni lapisi kaca. Ku coba mi ciniki pantulan niaka ri anjo kaca yaa wattu ku takbiratul ikhram. Niak baine ammake mukena / kain kafan (singkamma pocong) minawang sambayang siagang nakke. Matang ku langsungi tappaku cini niak iyaa ri boko ku, nampa anjo sumpaeng ri kaca yaa sadar ki kana ku cinik ki, langsungi ak dongak sambil senyum. Kaleng ku langsungi tegang. Kulit na tanjak na singkamma niak bekas luka korengan kamma anjo, pokok na singkamma luka basah.


Wattunna mange ri Bantaeng anne Asri eroki angngalle doek ri ATM mingka ta’blokirki ATMna njari tena na kulle ammeso’ doek silalonna. Mangemi naurusuk ri kantorokna anji bank na, eroki ammesok doek ri tellerka, ngalle tommi nomorok antriang. Salloi cidongi natabami antrianna mingka pas ki nikiok nisuroi pole bayu ATM beru, tena na pau sebelumna kua parallui apparek issedek tau padahal parallu dudumi doek silalonna. Njari aklampa issedek antri kamase, mingka nacinik antrianna sallo kijai nampa nakua pajamana konjo mukopi intu nampa nataba nomorokta. Gamussuk tommi pole tanjakna, tena na somberek, padodongi nyawa. Minromi kamase Asri tena mo njari naballi intu eroka naballia, ballisik dudui, larroi nasabak tena nangai pelayananna anjo petugaska. Mustina ni libai anjo kullea nibantu.


Daeng ku nakke sannak malasak na, ri ballak ku anjo ji jamang jamang na sanging tinro tinro ji punna liburuk ki anjama, apalagi kamma kamma anne anjama battu ri ballak mi. Tena niak allo tena na larro larro tena na jelasak apa sabak na , biasa anu caddi ji lampa na paka lompo anjo masalah ya. Misal na kamarak na iyaa antu singkamma tojengi sarang ularak, berantakan na singkamma apa . Panne na antu lekba ka na pake nganre, baju bekas na, barang barang na numpuk ngaseng ji ri kamarak na tena na erok pattasak ki, bapak ku na buntuluk ularak ri boko na lemari na mingka ammak ku ji ngaseng pattasak ki.


Pa'risi na nyawa ku punna ku ingat ki riolo le'ba ka ri khianati ri mantan pacarku. Tena na ku dugai panggaukang na ri nakke. Tena ku issengi battu kapan na na selingkuhi ka ri bokoang ku. Jai masalah ri hubunganku siagang mantan pacarku riolo ka jai egois ta ngaseng masing-masing. Tea pi poe masalah ca'di ri palompo tarrusu punna sigea' ki. Sarringa sigea ri hp a, ri balla, na ri jappa poe tena ammariku sigea'. Anjo selingkuhanna, agang ri panjamanna. Larro ku ri ia angngapa na tega ka na selingkui, na nakke setia ku siagang ia. Anjo mi nyata na tena ku jodoh mentong.


Nahda guppai penghargaan battu ri gurunna, manna mamo nampai kelasak rua ri SD, mingka guppami penghargaang nasabak ri kelasakna ia mi antu paling ngai natolong agangna, punna niak urangna ngarruk, sibakji, ia paking liba pammari. Wattunna guppa penghargaang, batena todo’ napaccinikang ri ammakna anjo naguppayya. Nikutaknangi antekamma batena guppa nak? Nakuai sekreji parallu ammak, yang penting kipeduli iya ngaseng urangta, kicinik sianaki ngaseng, punna kamma anjo nassami libaki bali’i punna niak apa-apa. Lekbakna guppa penghargaang, pila’ naperhatikangi ia ngaseng urangna, nasabak bajiki bedek pakkasiakna punna bajiki ri tau maraenga, anjo penghargaanga bedek bonusji. Pokokna iamintu parallupi bajik kitte ri tau maraenga.


Yeyyy akherek na kulle mi ni jawab pertanyaan na anne todong, kejadian na sebenar na sallo mi ri ulang Juni 2022, jari anne caritayya. Ri tanga allo anjo wattua sementar scroll scroll story wa ka, ku cinik story na agang ku nakana niak artis A battu mae suting ri desa ku, kah penasaran nga langsung mi ku ciniki story na anjo artis ka , nampa toh tojeng na niaki anjo artis ka suting ti desa ku, jari moterek ku battu ri sikolang ku langsung ma mae rinjo lokasina ammake sapeda kah tampakku bisa karena sapeda anjo na tampakia suting. Battu ku ri lokasinna tojeng jai oto siagang tau, memang suting ri sikola SMA ri rampik galung sanna bajikna pemandangan na.


Memang fakta na antu mi jakarta macet ki kah penduduk ri sekitaran na Jakarta antu antama mae Jakarta. Bukti na lalang lalang nga ri baribbasak mae ri Jakarta sannnakkk macet na memangtong, bajik antu tol atokah teai tol, sementara punna karueng mi sebalik na. Punna ni parek aturan kana penduduk ri Jakarta ji bawang kulle napunnai plat B, siagang plat kota pinggiran antu singkamma ya BeDeTa kulle na taba biaya suluk antama Jakarta, anne kulle labbi efektif na kurangi macet ka ni banding ERP. Anne kulle kapang ni tentang ri masyarakat pinggiran nga mingka ni dukung siagang masyarakat na kota Jakarta.


Anne momen attiangna unukki nasaba' lolo kambara'ka lahere'ki ri taung maraenga. Anak kambara' makase're lahere'ki ri tallumpulo se're desemberi tette' se'rebelas appa pulu lima. Nampa anak kambara' maka ruana lahere'ke se're belas lima manne' le'bana. Fatimah siagang bura'nena ta'bangkai nasaba' lolo kambara'na ampantangi tanggala' lahere' maraenga. Fatiimah anne attianangi anak kambara' mareng jenis kelaminna, nia' bura'ne siagang baine. Anne arreng lolo bura'nena arengna Alfredo, sementara lolo makarua anen bainea arengna Aylin. Fatimah anne ta'bangka siagang rannui nasaba' wattuna naissengi anne lolona lahere'ki ri tangga bangia. Dottoro tangani anne persalinanka nipare' berkesangi ri anne momenga. Anne momen kullei anjari hal luar biasayya akkaramula tuang berua.


“Tea ko sembarang kana. Manna mamo kodi tanjak ku, setidakna nakke mi Jin terkuat ri muko na bumi yaa” . Anjo Jin nga kana dengan sombong na. “Penampulan nu parek ki ragu ragu” Naik keraguan lalang pikiran na Dandy. “Terserah mi kau, setidak na nakke lekba ma kana tojeng tojeng. Kah lekba ma nu pasuluk battu rinjo botoloka, nakke erok ka sare ko sekre peta antu kulle na tunjukkan lokasi harta karung kamae ii” Anjo Jin ka na jelaskangi. “Apa nu kana?” Takbangkai anjo sipak tallu. “Tuli ko kah? Erokka sare ko peta harta karun” Jin anjo na sare mi anjo peta yaa mae ri iya.


Nia’ tommi anjo lapong rassasa ammenteng ri timungaillla anjo batu lompoa i rawanganna se’rea pokok kayu. Takbangkami lapong rassasa anciniki anjo lapong tau battu, nasabak marak-maraengi, rua ulunna. appak limanna, appak bangkenna, appak matanna, appak lekok tolinna. Apaji nabbarasa!lammo lapong Pesok siagang lapong Buta ia rua. Napappadai barasallanna nasitujuang tongi assakrana gunturuk lompoa kammaya tampa kilak takbebea. Sikanre-kanremi gunturuka sangkamma Ia pokarak linoa. Ri nawa-nawanna lapong rassasa anjo sumpaleng gunturuk lompoa sakranna tau marak-maraenga, tu baru battua, iamintu lapong Pesok siagang lapong Buta. Nabattuimi lannasak siagang mallaka takamma-kamma, apaji nalarimo lapong rassasa sanggenna tukguruk naung ri birinna batua. Taenamo kamma rannuna ia rua iamintu lapong Pesok siagang lapong Buta.


Nakke niak pangalamngku angikuti pandattarang untuk akboya jamang ri sekre perusahaang. Ri wattunna anjo nakke angguppa pakkio wawancara battu ri tallu ngalloa mulukaruekang ku pantamak lamarangku ri perusahaang lewak online. Ri lekbanna ku setujui wawancarana anggappama undangan ri email tamae anne wawancarana memalui online ammake aplikasi zoom.
Prosesna berlangsung salama kurang lakbina 45 manik r wattunna wawancara naik hadere HRD siagang atasang langsungna punna ni tarimaki anjama ri anne perusahaang. Sesi pakkutaknang, ni parkenalkang kalengta sanggengna ni kutaknang gaji ni palaka. Ku kasika iangasengna berjalang lancarak tena halangang. Kammayya anjo tena na lompo harapangku untuk ni tarima, ka 15 lamarang ku pantamak sannami sukkurukku punna niak sekre angkioka.


INFP antu ni sakring tena na jai neko neko na sanggeng na na pancing taua larro. Justru katte ji biasa ni pakrisi ri taua, erok ki larro mingka energi ta lakbusuk mi erok ni ballei anjo perasaan ta kaleng kaleng ta. Pertanyaan na anne apparek ka ammikkirik iyaa kah nakke ni kalarroi atokah nakke terlalu cuek ka sanggeng na tena ni sakring anjo ni kalarroi. Ni sakring nakke lekba ni parek kesalahan fatal ka punna sanggeng na taua na kalarroi ka. Palingan ammak ku sebatas ammoro moro ji, sipak ku antu mi yaah ni elus mami dada ya siagang ni langngerek, sesekali ni belai kalenga.


Singkamma anjo ni sakbuk ka sebelum na punna anjo botto bawa yaa battu ii ri anjo bakteri. Nahh bakteri anjo numpuk ka kah kesehatan gigi siagang bawa ta tena ni jagai bajik bajik, singkamma anjo tena ni rutin sikat gigi, ni tangkasaki sela sela na gigi siagang dental floss. Selain na anjo napasak tena yaa nyamang , bakteri jahat ka antu ri bawa ta kulle na sebab kan plak, gigi berlubang siagang radang gusi. Ngapa kondisi na anjo bawa ta kulle na sebab kan botto bawa? Katte parallu ni isseng, ri lalang na bawa ta niak ni kana Saliva (jeknek liur) antu tugasak na jagai bawa ta tattak tangkasak siagang napasak segar ka.


Riolo niak kejadian ri tanggala 12 Mei 2022 lalua na amminawangi ka tau asing ri bokoang ku ri allo minggu banngia. Ku kasia' ki niak tau battu ri bokoang ku na amminawangi ka battu ri bokoang. Niak tau asing angngerangi motoro' lompo na minawangi ka ri bokoang na motoro' ku. Tena ku issengi angngapa na amminawangi ka ri bokoang. Ka erok ka tettere ri balla ku ka niak acara na purinangku. Erok mi sampe ri balla ku tapi na anjo tau asinga masih niak inji ri bokoangku, ku tettere mami ku gas motoro' ku na ku tettere sampe ri balla ku.


Mingka, tambah na tatta ji anjo teknologiaa na sediakan kesempatan ni parek lapangan jamang jamang beru barak kulle na tingkatkang produktivitas siagang na hasselek kan layanan publik antu efektif ka. “Ammalo inovasi, teknologi na hasselekangi sektor beru siagang jamang jamang beru todong” na kana World Development Report 2019. Laporan battu ri organisasi antu berbasis ka ri Washingtong, Amerika Serikat (AS), antu na garis bawahi appa hal niaka kaitan na siagang peran teknologi lalang na parek lapangan anjama siagang perkembangan ekonomi na sekre negara. Pertama anto perusahaan perusahaan nga kulle tumbuh tippa kah transformasi digital antu na kaburukangi batasak batasak siagang na tantangi pola pola produksi tradisional ka.


Wattu na pengumuman nga anjo battu, nakke sanging ku sakring mi tena ku nafsu nganre siagang parek apa apa, badan ku lammasak ki, nampa sanging overthinkinga selama na nilai ta tena pa ni umum kan. Katte si pak tallu berusaha jaki positive thinking ri grup ta. “Ohh kulle kapang anjo sirkel na tau maraenga, kan teai ji katte bawang sipak tallu toh”. Agang ku nakke anne A todong na kirimkang jawaban na antu lekba ka mo ni parafrase siagang memang beda ji siagang jawaban na kirimkanga ri C. Nahh battu na mi rinjo katte sikedde tannang mingka manna mamo tattak ji tena ni nafsu nganre.


Nakke na ammak ku riolo a'balu baju gamis ka. Awala na jai ji tau ammali nampa na bayara ji anjo baju na balli a. Tapi niak tong tau na cicili ki anjo baju a, niak tau a'bayara niak tong tena. Anjo mi allo-allo na tambah la'busu mi modala na ammak ku sanggeng na tena mi kodong modala na kke na balliang baju beru kulle ri balukang. Anjo mi bangkrut tommi ammak ku balukang baju na, nampa jai inji tau tena na bayari ki anjo baju na inranga. Sanna pa'risi na nyawa na ammak ku na nakke punna ku urangi ngaseng panggaukang na.


Rencana ku nakke antu ku gabungkan ucapan na anjo ngaseng battu ri keluarga siagang agang agang ya mae ri lalang sekre video nampa ku upload ki mae ri Facebook anjo ri allo na ulang tahun na. Mingka kenyataan na tena na segampang anjo, Ferguso. Laptop ku nakke kurang mumpu ni erok ni render anjo video video aa. Tenapa poeng, nakke tena ku sempat edit edit ki enjo video aa kah sibuk ka ri kantorok siagang jamang jamang freelance ku antu jai todong anjo wattua. Ni tambah poeng niak beberapa tau na ngai ri wattu wattu sikedde mami nampai na kirim anjo video na, kulle 1 – 2 allo sebelum na allo H na.


Taung 2012, Owen Johnson niak naparissa lo’bang nagalia ri kokonna surang pajama bangunanna. Nampa niak nacinik sekre po’ keramika lalang ri buttayya. Na allei anjo po’ka  na reppek. Lekbakna anjo assuluk ngasengi anjo koing-koing nilaina 85 Poundsterling siagang 12 shilling, gannaki untuk akbayarak gajina sekre tau tantara lalang lima taung. Wattunna nirekeng totalna ri taung 2013, iareka 54.492 Pounsterling atau 963 juta rupiah. Njari palemerintayya naballi anjo hartayya nampa nabolik lalang ri museumka. Owen sanna’ takbangkana, tena nasangkai la guppai dallek sijaiang. Manna bijanna ngaseng kullei napakanre anne. Njari sikekdek battu ri anjo koing bulaenga, nabage-bagei mange ri tau kamase-mase sollanna pila’ barakkaki anjo doeka.


Tala niak naisseng najama Mufli, anjari notulenji bawang kulle najama. Wattunna garring tallu ngallo, ammantangi ri ballak rolo’ istirahat. Lekbakna anjo antamakmi ri kantorokna, mingka tena langsung mange ri mejanna nasabak nikioki surang Agung, bos na ri kantoroka. Nikutaknangi apa kulle nujama, njari nakuai Mufli apa nisuroanga kulleji kujama. Nakuai pole bos na iyo nasabak Jali mi anjo kujo’jok kinne anjari notuleng. Boya mako kau jama-jamang maraeng kullea nujama. Odende langsungi takkallasak nyawana Mufli ngurana nipakaminjoi ri kantorokna. Anjo jama-jamang notulen paking nangai, na isseng ngasengmi tips na mingka ngura nisambei kamase. Anjo punna silangsungngang kamma anne sanna’ tena nangaina, bajikangngang mangei akboya jama-jamang ri tampak maraeng daripada kamma tala nihargai ri kantorokna.


Sanggeng ku bunting siapa bulanga na pawwang tarrusu tau-taua hamil ma atau tena pa. Jai mi macam-macam promil ku gaukang siagang bura'neku ka erok dudu maki ana', kamma olahraga na kanre kanreang bergizi gangang na rappo-rappo. Bulang Januari 2021 na mange ka merantau siagang bura'ne ku ri Jakarta. Ku u'rangi akhiri bulang na terlambatma haid rua allo, nampa mange ka jappa-jappa ri kota toa na Jakarta. Ammotere ku ri balla mange ka ri apotikka ammali tespack. Ri balla ku cobami tespack ri wc ku. Ta'bangka ka cini ki hasilna, assulu mi garisi' rua na. Alhamdulillah na sareangma Allah SWT ana' ri battangku.


Jaina tau mallak dudu nisuntuk ri ballak garringa, tania sekre rua tauji, mingka niak kapang appulo tau mallak nisuntik. Niakmo tau ammarrang, niakmo ngarruk cinik jarung suntik, niakmo assolong songok dingingna, niak tommi pucca’ rupanna ammonnongi tena na iassengi antekamma batena la lari. Anjo pakkasiak mallaka ri jarung suntik biasana na erang battu cakdina ji, kamma lekbaki kapang nisuntik nampa pakrisik dudu nakasiak, atau lekbakna ji nacinik agangna nisuntik nampa ammarrang-marrang, ia mallak tommi. Mingka anjo pakkasiak mallaka tena kulle lannyak punna tania kitte todo’ dallekangi. Punna nipilari’i tarrusuki, tala niak lekbakna anjo mallakta, punna ciniki jarung silalonna dangngalak ulunna, injomi parallu ki coba dallekangi.


Sebagai penderita na anjo ni kana serangan panik nakke erok ja bawang ku lengkapi jawaban na mbak Christi Hapsari. Serangan panik antu mi apa apa paling paka mallak mallak mae ri nakke. Sikedde beda, nakke ku sakring ngi anjo sakring mallak anjo pinak sallo pinak anjari intens ki anjo, jantung ku singkamma tena na gappa oksgen mallak ka lanyakkang napasak, gelisah ku luarak biasa. Biasa na lekba na anjo serangan panik sanggeng na beberapa allo ri muko adrenalin ku nakke sannak sensitif na koro koroang nga pokok na. Parah parah na punna akjappa ka beberapa langka kulle anjo jantung ku berdebar debar mi.


Battu ri umuruk 23 taung, Ilham kale-kalengnami ammantang nasabak bellai kantorokna, anjamai ri Bantaeng nampa bijanna ngasneg mantangi ri Mangkasarak. Tau toana, Daeng Majid siagang Daeng Murni pinruang sibulang mange natoa’ anakna. Anne sattua, naiki ri Bantaeng tau toana erok nacinik anakna sollanna nakkuki ammakna. Ilham nampai rua bulang akkos ri Jl. Merpati. Battuna ammakna ri kosangna, mattungi jeknek matanna nasabak naciniki anjo tampak kosna anakna tena apa-apa lalangna, tabte bonena kamase. Katinroangji anjo bawang silurang lamari toa. Anakna battu lassukna tala lekbaki kale-kalengna mantang kamase. Angngarruki ammakna nacinikna pakboneang kanrena Ilham kosongi, tala niak kakdokang, tena niissengi apa nakanre. Dodong dudu nyawana ammakna, erok naerang moterek anakna mingka tala kullei.


Lekba, bahkan ku katanni teai memang setang antu paka mallak mallak ka mingka anne bantuk na jangang nahh, jari anjo wattua nakke caddi inji ka karena karena ka mae ri ballak na pinduk ku bangngi bangngi, katte mempo mempo maki ru muko na ballak na ni agangngi siagang bapak na, battu bella niak ni langngerek sakrang jangang kamma anne “Kurr kurrrr kurrr” nakke ku kiok ki sambil ku pasakra sakra limang ku, iyaa battu mi mae ri rampik ku, wattu na ku katan ni badan na tiba tiba anjo jangang na tappolo rua ji nampa tinroi ri tana yaa ka ronta ronta sambil ak sakra sakra, katte ngaseng takbangka ki.


Lekba na anjo nakke ku coba mi ukrangi tanjak na nampa ki isseng apa? Tanjak na singkamma ku isseng ngi anne taua nahh! Nakke singkamma lekba ka sik buntuluk kamae antu, ku isseng ngi pokok na anne tau. Sanggeng na 2 ulang nakke ni minawang ngi ka narrusuk mingka tena tong pa ku isseng kana anne taua nai (iyaa kah nakke cuek dudu ka tau na). Sanggeng na akherek na ri sekre karueng, nakke bosan ma ri ballak ku. Jari nakke iseng iseng ma ngelendot (apa kah bahasa formal na anne? Tempelek dagu kamma anjo) ri jendela ku, ku cini niak ta lalo lalo narrusuk ri muko na ballak ku, sanggeng na mangaribi nahh.


Kamma mi anjo selama na beberapa allo anne kegiatang ta allo allo. Nakke sanging berusaha ka ku ampuni iya lalang jiwa ku, manna mamo ku isseng tena pa ku kulle, mingka sanging ku parek ji anjo. Kulle ka ni kana nakke pura pura mae ri iya? Nakke tena niak sikedde ku pura pura. Memang kamma mi anjo kaleng ku apa adanya ji. Jiwa ku todong punna ji kasi sayang mae ri iyaa sebagai agang ku. Nakke ku kamaseang ji iyaa, manna mamo tena pa na final. Nakke beru final ku ampuni iyaa ri taung 2020. Anjo ngaseng pakrisik ku beru inji lappasak ri taung 2021. Perjalanan sannak labbu na.


Nakke sannak ku ukrangi na wattu ku kelasak 2 SD, bapak ku sanging na tayanga ri muko na gerbang sikola yaa sanggeng ku moterek. Kebetulan anjo wattua bapak ku tena na lampa anjama, iyaa bedeng khawaterek ji kah nakke sannak pemalu ku siagang sannang sannang ja. Nampa ri kelasak 4 SD, punna nakke punna ka nilai rendah ammak ku antu na pak moro moroi ka siagang na bakji ka, ammak ku tena na erok passang na karena sanggeng na jawaban jawaban ku anjo salah yaa kulle ku pabajik ki, yaa nakke biasa ma ni bakji ammak ku, biasa tonga na seret, sanggeng ku mallak salah pau mae ri tau toang ku.


Ku boyai anjo nomoro' ri'ba ku QZ 269 ri layara' jadwal na bandarayya tena ku gappai. Padahal ri jadwal na ri'ba na Air Asia battu ri Changi lampa ri Cengkareng Tangerang harus na ri jam 10 bangngi. Ku lampai rua petugas bandara na erok ku pawwangi jadwal ri'ba ku kamma kamae, nampa na cini mi boarding passku tapi na sigea ji sipa'rua ka jelasmi punna ketinggalan kapala' ri'ba ka. Ku allemi anjo boarding pass ku nampa mange ka poe ke konter informasi beru akkana ketinggalan kapala' ri'ba ka petugas ta'bangkai, na cekki tiketku tojeng na terlambat ri'ba mi ri jam 8 bangngi.


Nampa nakke siagang agang ku saling janjang maki nampa makkalak maki ni tutup pi sakring sirik sirik ta anjo wattua. Akhere na nakke ku sare mi tambah 20 sabbu. Ternyata anjo pabaluk es kepal ka balukkan tongi jekne biasa . Cuma kah anjo stand na es kepal katte ni kana anjo agang komunitas ta ammalli tong es kepal. Wattu na ni kanrei anjo es kepal ka katte tena ni mari makkalak kah ni ukrangi anjo kejadianga sumpaeng. Nampa katte bercanda maki anjo agang komunitas ka ammali jekne biasa ja. Salah ta tong iyaa kah tena ni kutaknang apa na balli atokah kutaknang siyapa alling na anjo es kepal na.


Jai ki labbusik wattu ta ni pasibuk kalenga siagang apa apa kulle ni jama antu bajika, kulle na parek allo allo ta tekamma sibuk na. Nakke minawang organisasi, accaritaka siagang agang agang ku, nakke jai ku labbusi wattu ku siagang keluarga ku terutama pinduk ku antu caddik caddik nampa gemes gemes kah. Ku balanjai punna niak erok na balli, anjo mi anjari sala sekre parek ka anjari tahang siagang sare ka bahagia barak nakke kulle tahan lalang anne kaleng kaleng ku ni ukrangi kisah cinta ku silalang na anne sanging kodi akherek na. Rasa kaleng kaleng ku atoka erok ni sayangi pasti mi sanging battu, mingka nakke ku nikmati ji ngaseng.


Salah se're karyawan ri GOTO anne a'kanaii. Anne salah se're riantara sisa'bu tallu' ratu' karyawan ri balla'kang. Anne karyawanga nadugai anne keputusanga rappo' ri tena nahati-hati nakelola keuanganna perusahaanga. Anne karyawanga tena ero' diisengi arenna nacontoi ri perusahaanga wattuna masa jayana, jai nalakukan rekrutmen karyawan lompo-lompoang, nampa jai ting naalle lulusan luara' negeria. Goto anjari salah se're perusahaanga ta'paksai naballa'kang panjmana ri tangga situasi sukara'ka anne. Anne karyawanga naharapkangi ri masa dallekanga anne perusahaanga kullei hati-hati merekrut karyawan, khususna punna ero' merekrut karyawan siagang panrita ri luara' negeria anne gajinna jai. Anne kejadianga napare' salasai ri panjama Tokpediayya. Manna mamo ta'bangka siagang salaasa. Anne penangananna GOTO baji'ki nasaba' jai kompensasi nisareangi.


Tena kulle ku kaluppai anjo kejadian ka ri tanggala 12 Mei 2022 lalua. Ka erok ka tettere ri balla ku ka niak acara na purinangku. Erok mi sampe ri balla ku tapi na anjo tau asinga masih niak inji ri bokoangku, ku tettere mami ku gas motoro' ku na ku tettere sampe ri balla ku. Ka anjo tau asinga nyata na agang na purinangku ri balla, erok tongi mange ri acara na anjo mi na niak ri bokoang ku tarrusu sanggeng na sumpaeng. Malla ku mamo poe ku kana tau erok panggaukang kodi ri nakke. Untung na tea ji, agang na ji purinangku.


Kondisi awalak na nakke singkamma ji, mingka niak pola pandang na antu bedai battu nakke mae ri hal hal beru aa antu tena pa na lekba ku pelajari. Punna tugas ku ni sarea menurut ku tena na jelasak yahh ku kutaknangi barak kulle jelasak. Mingka sebelum ku kutaknang, ku pikkirik mi sede. Memang kah anjo tugas na tena na jelasak atokah katte ji malasak mikkirik atokah katte tena ni langngerek ki penjelasan na? Nakke ku sakring katte kurang mampu ni kendalikan emosi aa. Kulle wajar ji punna katte ri umuruk anak anak. Atau ka ri masa masa puber antu panno emosi kulle inji meluap luap. Mingka punna lekba mi antama mae ri dunia anjama yaa, tante katte harusuk ki labbi dewasa.


Nakke ri PHK ka ri kantoro’ ku ri PT Rekso Nasional Mangkasara ka anjo jai tau kurangmi na balli produk na na pakamma Covid 19. Ri PHK ka le’ba ku anjama ri anjo PT Rekso Nasional Mangkasara battu ri taung 2017 sanggeng na 2020. Anjari 3 taunga anjama ri anjo kantoro’ ka. Agang-agang ku ri kantoro’ ka sanging tau baji’ anjomi ku ngarru wattuku ri PHK siagang tallu agangku poe. Agangku lainna anjama battu ri balla mami ka niak agangku ri taba Corona Virus. Ri sareang ja pesangon rua kali gajiku. Sukkuru alhamdulillah ja inne ji rejeki na sareanga Allah Ta’ala ri kantoro’ ku anne.


Riolonganna nakke erok akkana nakke tania tipe tau ni ngai anrayakan ulang tahun. Tena na tantu tena ku ngai ulang tahung ku ni rayakan, mingka ni sare ucapang gannak mi menurutku. Nakke sannak upak  ammiliki tau niak kasisayangna mae ri nakke. Ia iamiantu urang-urangku, awalna nakke tena ku sangka-sana ka lana-sarea kejutan siagang na rayakan ulang tahunku. Wattung na umuruk 16 taung, allo ulang tahun ku ri wattua ku jalani singkamma biasana tena niak spesial. Mingka anjo alloa tena na lekbak ku pikkiri kana ia lana-sarea kejutan.
Ia akkana mae ri nakke sebenarna eroka na coba na pancing emosiku supaya nakke jari emosi siagang na fotoka merek-merek sambil na boya foto kodi ku. Mingka ka tena ku issengi apa maksudna. Ri wattua tena niak manna sekre assarea ucapan selamat ulang tahun, mingka biasama kamma anjo jari nakke ku cueking saja. Mingka sanna takbangku ia na suruha accidong nampa na sarea dumpi ulang tahun.


Punna bangngi mallak-mallaki Andi ri ballakna kale-kalengna njari wattunna lekbak tarima gaji, langsungi mange ammalli cammi’ persia. Salapang bilangngang sa’bu naballiangi ri agangna bainenna, ri bokoangna kantorok pemadamka. Nasabak punna kale-kalenna tena naurang kamase, dodongi nyawana, kamma erok tarrusuki angngarruk. Njari lekbakna ammalli cammi’, naballiang tongi kassi khusus cammi’, siagang kanre-kanreangna. Anjo cammika umuruk tallu bulang, batena mamo napinawang Andi, manna mangei kamaraka, mangei ri WC amminawang tarrusuk, nakua taua najagai tongi patanna. Njari selamana niakmo cammi’na, tenamo na mallak dudu Andi, tenamo na dodong dudu nasabak niak naparutusuk maraeng ri kalenna. Anjo mami cammi'na naurang kana-kana, biasa todo' naerang mange jappa-jappa ri dallekang ballakna.


Lekba wattu ku antri ri indomaret stasiun. Ri muko ku niak bapak bapak. Nampa niak mbak mbak battu singkamma tau bingung nga eh anjo bapak bapaka na persilahkan anjo mbak mbak ka antama mae ri antrian nampa menteng ri muko na. Nakke battu na inji sumpaeng ka antri ballisik dudu ka siagang anjo bapak bapaka sok pahlawan kesiangan na rinjo. Punna anjo mbak mbak ka langsungi antama mae ri antrian, otomati antrian nakke pinak salloi. Nakke langsunga jangjangi anjo bapak bapaka. Renca na eroka langsung pak moro moroi mingka untung na iyaa peka ji nampa tena na jari na persilahkan anjo mbak mbak ka na polong antrian. Nakke tena ja ku masalah punna anjo na tolonga tau toa mi, mingka anne mbak mbak muda inji. Maka na nakke ku pakkanai Pahlawan Kesiangan.


Anne manga yaa carita na tekamma niak sekre dottorok bedah antu na selamatkangi sekre anak anak antu ni tembak pas ri ulung na (dahi) dari pada anjo pasien maraenga ni perintahkangi mae ri iyaa, barak kulle na ikuti apa na kana ating na anjari dottorok, antu 9 taung kemudian malah anjari pembunuh berantai paling kejam sanggeng na ni sare areng “Monster”. Jari yaa dottorok ka erok na selamat kan anjo tau ammunoa berantai sikali pun, tena na peduli nai siagang apa na parek. Katte kulle kapang komentar ki, “ededeh iyaa anjo na selamatkangi anak anak ka sebelum na iyaa anjari pembunuh”.


Ni sakbu ki todong anjo kanre kanreang lekba ka mattung anjo kemungkinan lekba ni pannoi siagang bakteri singkamma E Coli siagang Salmonella antu kulle na parek ki diare siagang demam. Niak tong penelitian antu na kana beng manna anjo kulle labbi sallo kanre kanreang ta mattung, misal na labbi battu ri 1 menit, bakteri na kulle makin jai sanggeng na 10 kali lipat. Na kana dr. Nadia Octavia battu ri Klik Dokter na tambai. Tena na anjo ji bawang, dr Nadia todong na kana anjo bedeng bakteri Salmonella kulle bertahan hidup ri lalang lingkungan antu kalotorok ka lalang na 28 allo.


Anjo kah ni manipulasi battu ri tau tau lompoa antu mi pernyataan na kana ni suntik antu ni sakring singkamma ji ni kokkok bere bere tena ja na ganna na pa tannang nga nakke. Lekba ku kana pammopporang ku anjo, tukang suntik na nakke sanging nurut ji kodong. Iyaa na kana iyaa jari nakke labbi siap ka. “Siapp” anjo kata kunci na. Jarum suntika antu kenyataan paik nan pakrisik antu mesti memang nakke ku hadapi erok tena erok, nampe nakke harusuk ka siap siap ku hadapi atokah ku alami. Suntikan anjo pas ni sunnat antu mi salah sekre na suntikan paling ku benci. Beberapa kali labbi pakrisik dari pada suntikan antu ri limang ta atoka ri paja ta.


Appa’ taungmi lekbakna nikka, tala niak memangpa anakna anne Salma siagang Jabal. Purinanna maraenga, sibulang lekbakna bunting, langsung tommi mantang battangna, ngurana punna Jabal siagang Salma, batena todo’ apparek nampa tala njari-jari. Anjomi passabakkang ngurana Jabal
 libai naik emosina, sikekdek-sikekdek larromi issedek. Nakuai tena asselekna anjo nagaukanga, tala niak gunana ia ka tenapa na kulle niak anakna. Padahal anjo anaka, battu ri Karaengata’ala ji, punna wattunna mi, pasti niakji. Punna tenapa wattungna, manna apa kiusahakangi, tanre asselekna. Anjomi ngura na paralluki jai-jai pala’ doang ri Karaengata’ala. Pajai-jai zikkiritta, sakka’ki punna subuh. Sambayang tahajjudki, sambayang hajatki, anjomi nikana ikhtiar ri Karaengata’ala toh.


Lassuku memang tanjaku tena na si ga'ga agangku lainna, nakke lassu ri kulit le'leng, u' gariting na kamurung po'nya'. Antama ka ri sikola ku jai agangku pakkaika kodi tanjaku ka le'lenga, larro ka ri ngaseng na agangku angngapai na pakkanai tarrusu' ka na tena salahku ri ngaseng na tau. Se’re wattu la’busu mi sa’bara ku ri hina tarrusu anjari ku siagangi tau pakkanaika si’ba’ji. Antama ka ri ruang gurua ri sidang. Sanggengku sibulang tea antama ri sikola ku sibulang, anjari na totoa ka na palette ka ri sikola berua. Nampa pi ri sikola beru ku na jai agangku tarima baji' ka na tena na pakkaina ka kodi.


Botto bawa, antu kondisi napasak ta tena yaa na nyamang ni bau kulle na ganggu anjo taua ri sekitarak ta. Akibat na katte kulle tena ni percaya kaleng ta lalang na bersosialisasi siagang tampilik ri muko na khalayak ramai yaa. Nahh niak anjo berbagai faktor siagang ngapa kulle anjo botto bawa ta manna mamo rajin ki sikat gigi. Parallu ni isseng punna anjo botto na bawa ta battu ii ri bakteri antu tergolonga singkamma lalang na volatile sulfur compounds (VSCs) singkamma hidrogen sulfida, methyl mercaptan, siagang dimetil sulfida. Salah sekre na anjo produksi na bakteri VSCs anne ni isseng antu areng na bakteri botto bawa antu mi Streptococcus salivarius.


Hp ku kaluppai ri meja konter na bandarayya. Tettara ma pawwangi anjo petugas bandarayya punna la’nyaki’ hp ku. Niak tommi daeng akkana punna lan’nyaki’ nampa 5 menit kulleji ri gappa anjo. Anjari anjo petugas bandarayya na cini’ ki anjo cctv ri meja konter na la’nya’ na hp ku, ternyata na niak ibu-ibu allei hp ku anjo ta’bangka ka siagang agangku ka anjo ibu-ibu ka baju na kacinikang mewai na rapi baju na ngapa kulle na allei hp ku. Nakke, agangku na anjo petugas bandarayya langsung boyai tampa’ na anjo ibu-ibu ka ri bandarayya, anjo ibu-ibu ka mempoi ri 500 metere battu ri meja kontere’na tampa’ lan’nya’ na hp ku.


Lekba mo jai na coba ngaseng anjo, pakarammula battu ri bakra taburuk, roll on, sanggeng na anjo semprot semprot na mingka tattak ji tena na lanyak. Kulle kapang gara gara puber tong di’. Ratu na coba mi tena na hiraukangi anjo pakkana kana na atokah sindiran antu battua mae ri iya. Manna mamo kamma anjo, iyaa tena na tampik ki biasa na sakring tena na nyaman siagang anjo keringat na suluk suluk ka wattu na beraktifitas siagang anjo tattutup ki pakean na parek ki ak songok songok. Mingka tekamma mamo kassak na Ratu na cobai cuek mae ri anjo ledekanga, tattak ji na sakring sedih siagang kulle ji accarita mae ri tau dakke na ji.


Riolo ri tampa' ku akkontrak balla, jai kongkong jappa-jappa ri dallekang na kontrakang ku. Niak kapang 10 engkong anjo kongkonga. Biasa na malla mami ki punna niak ngasengi ri pantara, nampa erok ki assulu, malla ki na gonggong. Pernah poe ku onjokangi tai na, deh jijik ku mamo nampa erok ka lampa ri mol ka siagang bura'ne ku. Erok ja ku kasia' muntah, tena mi na baji' nyawa ku. Untung na niak ji wc masigi ri ujung na lorongku. Anjari kulle ja a'bissa sandala nampa kulle ka lampa. Punna tena kapang tena ku anjari lampa ri mol ka anjo wattua.


Taung 2020 wattu na Indonesia ri taba garring Corona virus ato Covid 19. Jai perusahaan erok bangkrut ka kama-mae daerah ya ri tongkoki’ anjari anjo perekonomian ka mantung dudui. Anjomi jai perusahaan na PHK i pajama na, salah se’re nakke. Nakke ri PHK ka ri kantoro’ ku ri PT Rekso Nasional Mangkasara ka anjo jai tau kurangmi na balli produk na na pakamma Covid 19. Ri PHK ka le’ba ku anjama ri anjo PT Rekso Nasional Mangkasara battu ri taung 2017 sanggeng na 2020. Anjari 3 taunga anjama ri anjo kantoro’ ka. Agang-agang ku ri kantoro’ ka sanging tau baji’ anjomi ku ngarru wattuku ri PHK siagang tallu agangku poe. Ri sareang ja pesangon rua kali gajiku. Sukkuru alhamdulillah ja inne ji rejeki na sareanga Allah Ta’ala ri kantoro’ ku anne.


Beberapa taung ri laloa, niak supermarket beru ni baung siaganv beru tassungke. Niak tau singumuruk 13 taung ri wattua anjo siagang ammakku na suruha mae ri toko untuk ammalli sikuntung bahan kanre-kanreang. Layangan pelanggan sannak gammarak, kammatong produkna. Lekbak mi ku alle iangasengna iangaseng kebutuhan siagang kemudian mengantri untuk ku bayar.
Sekre baine tau toa sementara accarita ri talipong kemudian antamak ri toko. Ia apparek kakacoang lompo siagang akhirna mae ri antrian na erang barang-barangna. Sambil accarita melalui Hp, ia mulai na polong antrian. Ia langsung mengantri ri bokoangku siagang tau na polonga ri bokoangna. Tena niak sekre tau pung akkana apapung mae ri ia. Akhirna, parakatte ni kiok mae ri kasir assisala ri wattu bersamaan. Ia aklampa sebelum nakke siagang ri wattunna ia aklampa, tau sebelum antrianna ia polong na sare 100 dollar oleh kasir. Salamat mae ri anjo bainea, ia adalah pelanggan ke 100 siagang paraia assae hadiah mae ri nai-naina tau niaka anjari pelanggan ke 100.


Jai passabakkang taua kulle takbangka, salah sekrena iaminjo punna sibuntuluki surang agang riolota. Nasabak takbangkaki, biasa timboi pakkasiak rannuta punna anjo agang nicinika agang bajikta. Mingka manna sibuntulukki surang agang tenayya ki sialle dudu, biasanrannu tonji pakkasiaka. Makkalak tojeki taua biasa, billeki matanna, kacinikang ngasengmi giginna nipakamma sannang. Anjomi punna sibuntulukki na tenaja sijanji, pila’ rannui tau nasabak tena nisangka-sangkai. Maraengi punna sijanji memang maki sibuntuluk, ka anu ni isseng memangmi njari tenaja ki takbangka. Iamintu taua kinne punna sibuntuluki agang riolona, paling pertama parallu nigaukang iareka appoto surang nasabak tena ni issengi sikuranna pi isse’ kulle sibuntuluk. Lekbakna appoto, nipostingmi mange ri sosial mediayya sollanna nacinik tongi anjo agangta.


Yuli tammakna ri SMP, antamaki ri Pesantren. Tala jiakji suroi antamak konjo, iya tonji erok. Antamakna lalang, niak siminggu, mara’-maraengi nakasiak, sanging mami nakku ri ammakna siagang manggena. Jai ji naurang ri pesantrenna mingka tau maraeng ngaseng, tena niak na isseng ka tala bijai. Ballakna tojek na nawa-nawa, punna lekbaki assambayang asarak, angngaji rong nampa monnongi ri masigika, naukrangi ballakna, erok nacinik ammakna, erok narakak manggena, sanna’ nakku’na. Mingka tena nakulle palak moterek sollanna ia mentodo’ ji erok antamak ri pesantren. Anjari parallu nalaloi rolo’ sanggenna lulusuk. Allo-allo na ji iyya nitalipong surang tau toana. Sisikali mange nicinik surang tau toana nierangngang apa nangai nakanre.


Gerakan tuntuk ak ngalle batu, cocok mae ri kong kong caddi anjo capila yaa atokah kong kong kampong, mingka tea ki mae ri kong kong lompo, iyaa kulle na anggap katte antu mi ancaman. Sannang tannang atokah ak giok perlahan passang mi iyaa ak gong gong sambil na putarak ki atau na bau bau ii bangkeng nu, usahakan sikap na BNBR siagang anjo kong kong nga kulle labbi bajik. Mallak ki ri najis? Masalah najis bella labbi gampang ni atasi ni banding kan katte luka parah kah lari nampa mattung ki ri solongngan nga, ni lappoi tiang nga, ato kah ni lappo oto, atau bahkan ni kokkok.


Ni rinne ni parek antu nikana MRI, siagang Radionuklir, siagang jai poeng rontgen. Ulang ulang antu operasi. Pakarammula battu operasi biopsi sanggeng na operasi ni angkak ki sel tulang na anjo panrak ka. Sanggeng na katte sekeluarga ni hapalak mi siagang singkamma maki keluarga siagang perawat ka ri poli orthopedi siagang ruang rawat ka. Operasi terakhere na ni lakukan ri ulang Juni 2019 laloa persis wattu na penerimaan siswa beru nampa anak ku harusuk ki antama SMP. Nampa iyaa ni rawat 10 (sampulo) allo na. Riolo antu awalak na kontrol siminggu ping rua, kamma kamma anne anjari 3 ulang sikali. Intina, katte anjari tau toa tatta ki harusuk semangat siagang tena kulle ni pacinikkang kesedihan ta ri muko na anak ta siagang tatta ki ni parek anak ta sannang.


Appa' siswa ri SD Mugeb anne angappai penghargaan lalang ajang nasional kompetisi sains pelajar ri Indonesia. Pengumumanna anne rilakukangi secara daring. Anne appa siswayya angappa medali, nia' medali bulaeng rigappai Wahyu, medali perak rigappai Sekar. Medali Perunggu rigappai Thalita siagang Firjatullah. Guruna anne naucapkan syukkuru'ki siagang banggai nasaba' prestasi rigapayya anak-anak ri SD mugeb. Anak-anaka tong rannui nasaba' anne soal dijamayya sukkara'ki ribandengankan kompetisi sianis le'baka naikuti. Anne anak-anaka naceritakangi punna papatajana anne lalang angikuti kompetisi anne se're minggu. Katte appilajara' singkamma ngaseng siminggu, le'bana ammotere assikola katte anjama latihan soal. Katte ngaseng angaiki pilajarang IPA nasaba' anne pelajaranga serui siagang jai eksperimenna ri lalangna.


Aprilia anne jadi guru anggajara' ri SMK se're Bansari, Temanggung anne nampai dinobatkan anjari guru SMK Inspiratif. Atas anjama terasa'na anne, Aprilia angappa peghargaan medali bulaeng nisareangi Gubernur Jawa Tengah. Wattuna tenapa pandemi, Aprilia anne nainisiasimi metode appilajarang jarak bellayya ammake aplikasi daring. Aplikasinya sebenarnya anjo kullei ripake jai tau ammeki aplikasi papillajarrang jarak mabelayya. Nasaba' angappa respon mabaji' ri siswayya, anjo aplikasi ripakei tarrusu sanggenna kammaneya. Ri pammantangangku anne hal beru. ternyata responna anak-anaka anne rannui siagang ta'besoki. Pas pandemi anjo aplikasia kullei diterapkan ri pappilanjarang selanjutnya. Rioloa anne Aprilia le'baki angappa medali bulaenga ri kompetensi panrita guru priduktifka ri bidang pertanian.


Anjo ku kutaknang nakke, ngapa kulle kadar passang mi kamma anjo na kulle bedai, padahal situasi na sebenar na singkamma ji? Punna erok, kan kulle ji sirik sirik sekalian, atokah passang mi kamma anjo punna katte ni pakei anjo outfit kah motif na singkamma siagang tau lainga. Sadar tena kah sadar, anne hal ka anjari sekre anomali ri kehidupan ta allo allo. Nampa ngapa tongi anjo katte harusuk ki sirik sirik punna katte ni pakei anjo bajua motif na singkamma ii siagang tau lainga? Lekba na nakke larut lalang pikirang ku siagang ku cobai barak kulle ni refleksikan mae ri kaleng kaleng ta, nakke ku gappai insight, alasan na taua atokah kebanyakan tau kulle sirik sirik.


Silalang ku tuo siagang bapak ku, sekre hal nakke kulle ku simpulkan angapa iyaa anjari kamma anne, kah iyaa riolo tuoi miskin ji, sannak memang tong tena niak na punnai. Iyaa memang pekerja keras, ku akui anjo. Iyaa mi contoh bajik lalang barusaha suluk battu ri kemiskinan. Iyaa memang na mulai anjo ngaseng battu ri 0, battu na baluk balukang es keliling ballak, sanggeng na anjari pegawai ri Nestle. Nampa akhere na iyaa anjari pegawai swasta ii siagang anjari direktur. Mingka kulle kapang bapak ku anjari serakah mi siagang buta mi na pakamma doek. Nampa sannak mo bella na siagang puanga.


Kulle todo’ sisikali talipongi agang riolota kioki mange sibuntuluk, accarita surang tentang katallassanga. Anjo kule nigaukang punna niak wattunta nampa tena niparek. Kiciniki perkembanganna agangta, apami naparek kinne, kemaei ammantang siagang maraenga. Biasa anjo sallomi tala ni isseng kabarakna tiba-tiba erangkj tallu anak. Biasa todo’ niak agangta pinruangmi bunting mingka nampai ni isseng ka nampaiki sedek sibuntuluk baku carita. Pasti anu jai dudu bahang kulle nipau punna sibuntulukki agang riolota. Parekki janji nampa sicinikki. Punna sanging tau anjama, sibuntuluk maki ri allo sattu atau aha’ punna tena kinjama. Tea mamiki takbangkai punna siciniki agangta salloa tala sicinik nampa naik dudui kalengna, padahal riolo cakdiji. Takbangkaki pasti iyya mingka kibolik-bolikminrolo’ pakkutaknangta tentang anjo naikna kalengna.


Ruayya tau toa na ammoterang mi ri taung 2021 ri laloa, Aisyah Maulidatul Haq tena na appanaung semangatna untuk anggapai prestasi. Mahasiswa program studi (Prodi) ilmu Falak anjo tetap na paccinikang tutuna siagang sumangatna appilajarak lalang na capai impianna. Kamma mi anjo kulle ni cinik pancapaianna, ia berhasilik na raih IPK 3,99 siagang predikat cumlaude. Anjo pencapaianna  na antarakki Aisyah Maulidatul Haq anjari wisudawan paling bajik ri Fakultas Syariah dan Hukum (FSH) Uin Alauddin Mangkasarak. Battu ri prestasina, mahasiswi assalak bima provinsi nusa tenggara barat anne ni panjari perwakilan mae ri wisudawan untuk appau pidato ri bangi ramah tamah. Ri dallekanna wisudawan siagang tau toa pendampingna, jia areng kiokang akrabna na pareki sekre ruangang lannasak. Ia accarita kana prestasina tena taklappasak battu ri doa rua tautoana lekbaka ammoterang mo mae ri kareng atakala.


Ku sia siakangi wattu wattu sikola ku, tena ku appilajarak, malah mae ka buyuangan ri sikola. Akbunting todong teai siagang buyuang ku anjo riolo aa. Kulle kapang punna rajin nga appilajarak riolo, kulle kapang tena na kamma dudu anne lalang tuo ku. Kulle ka kapang mae jappa jappa kamae ku kerokki, ak bicara bahasa inggris, ang ngajarak ka ri madinah kah hafalak ka korang siagang kulle anggappa beasiswa mae ri luarak negeri. Kamma kamma anne sanging ri dapuruk mami ni jama, kah burakne ku pabaluk buburuk jangang. Nakke ku sassalli ngaseng. Anjo ji kulle ku parek palak doang mae ri puang nga barak anak anak ku kulle baji pilajarak na, kulle ka anjari tau toa bajik ri anak anak ku.


Nakke lekba accarita siagang sekre agang baine ku anne apa apa yaa. Antu ku kana langsung ji mae ri intina : “Ki coba ii mae moterek ri anjo wattu aa. Lalang pikiran nu mo bawang... Battu ko mae panno kasih sayang. Cinikki kaleng nu. Anjo wattua kau lekba mako parek anu paling bajik ka mi kulle nu gauk kan lalang na keterbatasan nu. Anjo ji kulle nu gauk anjo wattua. Beda siagang kaleng nu kamma kamma anne lekba mo niak mi kapasitas labbi daripada kau ri anjo wattua. Kau lekba mi nu parek apa kulle bajik ka nu parek siagang tena ja nia salah salah nu.


Niak sekre allo tena niak jamang jamangku, tena ku isseng ngapa na kulle ku ukrangi anne karena karena ya, ku boya mi ri Shoeepe ku tulisik ri tampak boya na “mainan pepean” (karenang pepean) niak kauweh suluk ri Shopee. Nampa salah areng nga poeng haha, areng na antu cocoka “mainan BP an”(karenang BP an) anjo singkatanna battu ri Bongkar Pasang (bongkarak pasang) hahaha. Wattung na ku balli, na ellek ellek ka burakne ku, nakana apa nu parek balli kamma anjo, kurang bahagia kah wattu nu caddi. Mingka wattu na ku erang mae ri ballak na tau toang ku nampa niak ngaseng ananak ka rinjo akkumpuluk, sannang ngasengi wattuna ku pasuluk ku sarei na karenai. Anjo poeng tau lompoa nostalgia ngasengi na cinik anjo karena karena yaa.


Tau buruh galung ri trenggalek ka anne angarru sa'gai nasaba ammetai undian jalan sehat Pammarenta Trengalek. A'jappa a'dondong, anne buruh galunga naangkatki limangna sambil napatunjukki sobekan tiket jappa masalewanganga ri pegangi ri panitiayya ri atas panggunga. Anne buruh galunga tena naucap sepatah kata nakana sebelumna panitiayya nasareangi papan tulisan hadiah umroh ruangpulo sagang tujuh juta. Nakke kalibangang siagang sa'gayya. Makkang sekalia nasaba' angappa hadiajh umrah siagang kalibangang tonga nasaba' tena kuissengi antekamma nanti. Buruh galunga anne nakana tena napantangi doe' saku punna mae umrah nasaba' punna mae ri umrah wajikki nia' doe sakuna taua. Tapi anne buruh galunga legai nasaba' anggapa penjelasan ri panitianyya anne doe' akomodasina ngaseng ritanggungi.


Taung 2017 lulusu’ ku battu ri sikola SMK ku anjama ka ri PT Rekso Nasional Mangkasara. Tena ku sallo anjama ka ri PHK ka. Nakke ri PHK ka ri kantoro’ ku ri PT Rekso Nasional Mangkasara ka anjo jai tau kurangmi na balli produk na na pakamma Covid 19. Ri PHK ka le’ba ku anjama ri anjo PT Rekso Nasional Mangkasara battu ri taung 2017 sanggengna 2020. Anjari 3 taunga anjama ri anjo kantoro’ ka. Agang-agang ku ri kantoro’ ka sanging tau baji’ anjomi ku ngarru wattuku ri PHK siagang tallu agangku poe. Ri sareang ja pesangon rua kali gajiku. Sukkuru alhamdulillah ja inne ji rejeki na sareanga Allah Ta’ala ri kantoro’ ku anne.


Wattu na anjo nakke lekba ka battu ri acara komunitas ri salah sekre na museum ri kota Bandung, nakke si pakrua siagang agang ku mae ri stand pabaluk es kepal milo. Ternyata rinjo niak agang komunitas ta katte todong anjo ammali. Nampa nakke ku kutaknangmi kana siyapa alling na, na kana lima sabbu. Okelah, nakke siagang agang ku pesan ma mae ri mbak mbak anjo baluk ka. “Mbak, es kepal na parekkan nga rua nahh” sambil ku sare mi anjo doek 10 sabbu. Nampa anjo pabaluk na herangi nampa kana “Harga na 15 sabbu mas” . Nampa katte ni kana lah teai lima sabbu? Anjo mbak ka makkalak ki nampa kana 5 sabbu anjo air mineral mas, anjo mbak ka sumpaeng na balli air mineral teai es kepal.


Nakke bunting ri tanggala 3 Agustus 2020. Bulang Januari 2021 na mange ka merantau siagang bura'ne ku ri Jakarta. Ku u'rangi akhiri bulang na terlambatma haid rua allo, nampa mange ka jappa-jappa ri kota toa na Jakarta. Sanggeng na jappa-jappa ku anjo pa'risi ku kasia' battangku. Antama mi jam sholat Ashar, anjari mange ka riolo sholat ri masigi' samping na Stasiun kota toa ya. Jappa ka hati-hati mange ri tampa' wudhu na, lalang nyawaku semoga Hamil ma Ya Allah na kamma anne kasia' na battangku. Ammotere ku ri balla mange ka ri apotikka ammali tespack. Ri balla ku cobami tespack ri wc ku. Ta'bangka ka cini ki hasilna, assulu mi garisi' rua na. Alhamdulillah na sareangma Allah SWT ana' ri battangku.


Na punna rannu maki na ni oloang mo tekne ni tarima ri sekrea pakkuliang, parallui ni isseng kungi injo lalang pakkulianga, tena bawang nippilajaraja ri kalasaka. Loe pakgaukang maraeng kulle nipinawang na tattambah injo pangissenga. Kamma mi injo, parallui ni isseng apa inne kabajikanna akkulia ri massing kale kale, na iami injo: kulleki appilajara tama tappu, na inne parallu ri sikamma rupa tau; kulleki antambai pak uranganta, na inne kaminang loe urang, loe tongi peluang niakna doe; ri pakkulianga kulle anjari wattu karirka nipaktantu, eroki jari apa, ri wattu pakkulianga anjari sekre wattu kaminang bajika ampattantui; na tantumi kullei nappanjariki tu panrita ri sekrea passala.


Kammai nakua tau toayya riolo, loengangngangi naguppa bunga tah matea daripada tau sukseska, sassalaka lakbi lompoi daripada penghargaang. Jai tau kinne tena nahargai taua sanggenna ammoterang anjo taua nampai sadar. Punna tenamo niciniki anjo taua, nampa nisassalak kalengta ngurana tena niperhatikangi. Anjomi pappilajarang paling bajik ri katallasangna taua ri linoa. Punna ammoterangi tau nusayang dudua, nassami teako padodongi tau tallasak kijayya ri ampiknu ngaseng. Nuusahakangi pasti parek sannangi ngaseng niak kijayya ri ampiknu sollanna tenamo nusassalaki kalengnu pinruang. Appilajaraki taua pasannang tau maraeng todo’, nasabak bajiki antu nyawayya punna anjariki passabakkang sannang siagang rannu na taua apalagi punna bijangta nassami iya rannu.


Nakke makin gelisah ma ku sakring, rasa na langsunga erok lari mingka mallak tonga dosa kah sambayang na tena pa na lekba. Wattu na lekba mo sambayang ku, assalumualaikum ma kiri kanan, muko. Nampa wattung ku accinik mae ri kiri ku, anjo tanjak na langsungi niak ri muko na tanjak ku. Senyum ki nampa kana “Assalamualaiku”. Seketika nakke ku tutup matang ku nampa ku baca baca ngaseng anjo ayat ayat ka ku ukrangi yaa, bahkan anjo doa buka puasa assuluk mo battu ri bawa ku anjo wattua. Gemetar ngaseng mi kaleng ku, lanyak mi fokus ku. Nakke ammenteng ma battu ri mempo ku sumpaeng mataku tattutup inji. Ku raba raba mami, ku lipat ki kudung ku ammake insting.


Kepala badan Penanggulangan Bencana Daerah (BPBD) Turki Atayef  Sutarno berharap mae ri segenap warga masarakat kabupaten Turki supaya na jagai lingkunganna. Sabak, bencana banjir terjadi karna akibat kebiasaanna warga ammelak loro sembarangan.
“Nakke lekbak ampabattuang mae ri sikuntung desa tangguh bencana (destana). Tolong jagaki katangkasang lingkungan siagang harus anjari bahan perhatian. Ki ukrangi riwattu niak banjir ri dallekangna kantor Dinas Pertanian akhirna macet total, paraiaktte riwattuna nisungke gorong-gorong niak kasoro bekas, ia mi anjo masayarakat ammela,” kanangna Atayef mae Radarsumedang.id tenapa na sallo.
Salain anjo ia pung menghimbau supaya masarakat tena na membendung saluran je’ne sembarangan. Sabak ri wattu kajadian bosi lompo, kemungkinan banjir akan terjadi. “Lekbak terjadi niak saluran irigasi nitahan nampa nisokbolok, alasanna supaya kebagian je’ne untuk pengairan.


Taua ngaseng nassami lekbaki nakasiak nga’ngalik atau nekkereki punna tampilki ri dallekanna jai taua. Anjomi biasayya nikua nervous. Rian nisuroi ammaca puisi ri ulang taung sikolana, nampai jeka pertama kalina la tampil ri dallekanna taua ngaseng, sekre sikola ciniki. Nekkereki Rian nasabak tena nabiasa kamma anjo, njari niak pakkasiakna kamma mallak-mallak la nicalla, mallaki niak salah napau nampa nimakkalli siagang iya ngaseng taua. Anjo pakkasiak mallaki timboo nasabak tena napercaya kalenna kua kulleji. Iamintu paralluki percaya kalengta rolo’. Lekbakna nabaca puisia, ternyata akgira ngasengji taua kua sekrepi, sekrepi baca puisi. Bajik ngasengji responna taua, tenaja niak callai, nampai sadar Rian kua kulleji palek nakuasai kalenna.


Taung 2004 bulan agustus punna tena kusalah, karueng nakke gappaka kabarak kana ia pingsan ri ballakna, nakke kemudian janjian siagang anggota band maraeng untuk anciniki keadaanna. Paska battu ri ballakna nakke anciniki keadaanna sannami lemas. Attinro lammasak, nyawana sannakmi tipisi, aneh kurasa sabak sikarue keadaanna bajik-bajik inja siagang segar. Ia merespon komunikasi battu ri nakke simata dengan panjalling kosong. Nakke siagang 2 urangku sepakat angngerangi mae ri ballak garring, andikna pung setuju. Ri wattunna sala sekre urangku assuluk pasadia oto tiba-tiba kalengna mulai tojo. Nakke kemudian sadarak, tenami nyawana lalang kalengna. Arengna kamatean memang kulle kapan pung nialami. Taung 2004 umurukna masih 26 taung, anti narkoba tena na kaluruk mingka kanrena tena kukira-kira ia.


Eskalasi anjo paling parah battu ri kondisi psikosomatis anne mi antu sakring lanyak ki kesadaran siagang lammasak ki kaleng ta kah terlalu tegang ki. Anjo wattu ri kondisi parah ku nakke anjo ji kulle ku parek ak rikba ri lantai aa siagang tena ku parek apa apa, bahkan nalipong atokah palak tulung tena ku kulle. Anne kondisia kulle jappa sekitar 10 mannek, anjo paling sallo nakke lekba ku alami 2 jam. Lekba na anjo kondisi fisik ku kulle anjari bajik ki biasa na kulle munculuk sakring mallak nampa kulle tak ulang anjo kejadian singkamma yaa jari anjo kaleng ku anjari tegangngi.


Beberapa wattu lalo mi sambil na ni nikmati mi ritual ka tiba tiba niak sekar rokok mattung mae ri paha ku (untung tena na tabai masa depan nga) nampa spontan ka nakke takbangka reflek ku pagiok ki anjo karua na bangkengku mae ri arah luarak nampa “bretttttt” ni langerek sakrang kain kakka, waudhh apa anne kakkak. Panik mode on mi hahah. Buru buru ma nakke pa lekba ki ritual nampa ammake salarak nampa dehh tojeng na anjo salah ku kakkak ki battu na ri arah resleting rawa sanggeng na mae ri boko bagian paja na. Campur aduk perasaan ta, sedih kah salarak beru, mingka bingung kah erok meeting.


Raisa sallomi bunting mingka tala niakpi anakna. Annae urangna nikuayya Nani, nakua tojeki ri Raisa anjomi tala niak anaknu nasabak loe dudu gioknu. Pakrisiki nyawana Raisa nikuai kamma anjo. Rua ngallo tala niurang Nani akkana, sanggenna anne Nani akkutaknang tojeki ri kalenna kua apa lekbak nagaukang, na larroi Raisa. Nampaipi nau’rangi kua lekbaki accarita tentang anak, langsungi kodi pakkasiakna Nani, nakua tala niakja maksudna apa-apa akkana kamma anjo, tena nasangkai la napakrisik nyawana Raisa. Battu kinne napanjari pappilajarrang, kua tala bajiki sambarang nikua ri tau maraenga. Nasabak manna mami tenaja niatta paca’ngiriki, mingka tena niissengi antekamma batena tau maraenga natarima anjo nipaua.


Anjo ji kah bawang rakyat ka niak kontribusi na mae ri kemacetan niaka ri Jakarta, sedangkan pemprov tena? Justru anjo mi pemprov sumber na ngaseng kemacetanga niaka ri Jakarta anne. Selain na terlambat na bangun infrastruktur, kendala lainga tong anjo tau ammakea lalang raya ya sannak pakana kana na. Ciniki mi anne, anjo kendaraanga siambak ki antama mae ri jalur semput ka. Bottle neck kamma ya mi anne salah sekre na biang keladi macet ri Jakarta. Logika nakamae antu na pa cocok ka lalang raya niaka mo nah ni tutup ki? Punna alasan na keselamatan, harusuk na anjo ngaseng perlintasanga ni tutup tongi.


Lekba ka, awalak pertengahan na pandemi ri 2020. Anjo wattua kuota ku sikedde mami kulle ni pake WhatsApp siagang Instagram otomatis rua anjo ji aplikasi biasa memang sanging ku buka. Nampa ri sekre allo niak akunna adakan giveaway Iphone 7 wattu na tallu (3) allo. Nakkeku coba coba mi nawang kah ku pikkiri kulle tena ja ku gappai kah folowers na kulle erok ja sekre juta (1 jt). Nakke minawang ku minawangi mi aturan na anjo sponsor na siagang komen erok warna apa. Nakke ku ukrangi tojeng lekba na 3 (tallu) allo tatte 7 bangngi antu mi pengumuman na giveaway na anjo. Takbangka ku kauwehh nakke ternyata ku gappa tojengi.


Menjelang hari-hari terakhir tallasakta ri linoa, kamampuan ngaklum bakballe iareka nganre kanre-kanreang siagang nginung mulai aklanyak. Sekitar wattu kammami anjo para ahli perawatan paliatif akkana tau sementara “sekarat aktif” siagang parakatte biasana appikkirik anne berarti paraia ammiliki rua sanggengna tallungallk untuk tallasak. Mingka, sikuntung tau akan nalalui iangasengna fase anne lalang siallo. Siagang niak tau benar-benar kulle attahang ri cappak kamateang salama biring sekre minggu sebelumna ia ammoterang, kammayya anne biasana na sare susah mae ri bijangna.
Jari hal sakaratul maut pasti assisala-sala mae ri sekre rupatau siagang katte tena kulle niperkirakan, moment menjelang lammoterang sebenarna susah untuk niuraikan. Mingka lalang penelitian tenapa nipublikasikangi oleh sekelompok nakke mi anjo menunjukkan, semakin ambani sekre tau siagang kematian bahan kimia akibat stres lalang kalengta meningkat.


Hana surang Gina niaki ri Bali nampa jappa-jappai sanggenna tangnga bangngia. Ri cafea, mangei nginung jus, niak kapang talu jang. Tena sallo moterekmi mange ri hotelna, ngurana kamma niak tau buru’ne pinawangngi. Njari nako’bikmi Gina, kuai niak tau minawang. Napaka laccirikmi anne ruayya batena akjappa, mingka laccirik tongi anjo buru’nea. Mallakmi anne ruayya ka anjo a’rungang mange ri hotelna pole sinoi. Tena sallo nakuai anjo buru’nea niak HPta kulle kuinrang? Erokka attalipong mange ri bainengku mingka lannyaki HP ku. Njari anne Gina napainrangngangmi, ka niak bawangji pulsana pole. Lekbakna attalipong anjo buru’nea, nasareangmi HP na Gina nampa attarima kasih, lekbakna anjo aklampami.


Aletteki seng mange ri anak maka ruaya, kamma tonji kananna. Akjulu le’baki tujua mintunna. Arnmoterekmi appikkirik. Niak ijanne kaeng baji’ intallasak siagang satting. Anne lapong tau toa mange ammalli gumbang batu. Nicinikna ri anakna, nakanamo la kiapai antu uak? Nakanamo teako akkanakanai, gassingka nikana tau toa laua. Inakke teaia tau toa lau. Umbarang inakke tau toa lauak tena antu barang kubage ri kau ngaseng. Antekamma jainuka tuju memangko kuanakkang, kubagei sangkamrna-kamrna sisa manganre. Jari sakbarakmi anakna. Battui mange ri ballakna naparenta naparenta bajikbajikmi gumbanna na narokok intallasak siagang satting. Apaji naccillak marni, nampami nabolik i rate ri ulu ballaka nasikkok ri pattokdok pammakkanga. Nampa nabisik-bisikiang anakna kaminang toaya, ka anak bungkona anciniki ammalli gumbang.


Anne guru honorerka luluski angappa formasi ri seleksi tahap makase're. Nia' sere guru honorer ka arenna Siti anne annang belas taungmi anjari guru honorer sannangi siagang assukkuru kullei lolos nilaina baji'ki. Nakke angajara ri taung rua sa'bu lima, akhirna loloska siagang baji'ki nilaiku. Ri papatajana ujianga, Siti accaritai kalenna appilajara ri bokbok terutama materi anggajara' ri kelas pitu, sagang tuju, siagang salapang. Ia tong naunduhki soal soal disareang kementrian ri internetka. Sangkama Siti, Ade tong anne appa belas taungmi anggajara' siagang assukuru'ki siagang hasil massalewanganga anjo. Nakke angusahakan anjagai salewanganga, rajingi ammaca bokbok ri kementerianga, siagang ri internetka. Pengalaman angajara appa belaa taung anne jai assulu' soalna nabahaski studi kasus anggajara' ri muridka.


Katte riolo punna larroi tau toata ni isseng memangi battu ri batena na jallingki. Punna billeki matanna, majui muncengna, artina tena nangai apa nigaukang, njari tala na kanassuiki ri dallekangna tau maraeng. Kamma-kammayya anne anak-anaka, tena niak na isseng kammayya anjo, kalamanganna akjallo manna jai tau, punna tena nituruti erokna. Tenamo na mallak dudu punna larroi tau tiana, katte riolo ammentengmi bukunta punna na jalling tarrusuk maki tau toata, tena ki barani appalak doek punna niak toanangna njari sanggenta lompo kamminjo tarrusukki. Memang towwa maraengmi jamanga, anak-anaka kinne pila’ barani na ewa tau toayya, pila’ barani appau, siagang maraenga, tenamo na mallak punna nikanassui ri tau toayya.


Anggapai harta karung tau ri Inggris ka sikamma koin bulaeng umuru' ratusang taungmi wattu na na baji'ki balla na. Anjo wattua na baji'ki bagiang palluna. Awala na bainena anggapai cangkiri' ca'di. Ta'bangkai na cini ka lalang na anjo cangkiri' ca'dia niak 260 koin bulaeng. Le'ba na ri teliti anjo cangkiri' ca'dia anjo bulaeng na battu ri taung 1610 sanggeng na taung 1727. Na kana anjo penilitia  anjo ri gappa na koin bulaeng 260 batu na anjari arkeologi lompo battu ri Inggris, ka battui ri taung 18. Awala na battu ri gali anjo butta ri balla na na kira kabel listrik ji, tapi na niak koin bulaeng ri rawa dapara' na ratusan bulaeng lalangna.


Ri wattungku Sd nakke lekba na kerjaing urangku ri allo ulang tahunku. Jari, ri wattungku antamak sikolah urangku mulai allili mae ri nakke. Sabak ri wattua nakke sd inja jari nakke bingung siagang sikapna urang-urang ku. Ku coba ampa-kutaknangang mingka malah allili i urangku mae ri nakke. Kamma anjo seterusna sanggengna na rapik jam istirahat lakbusuk, tena na sallo niak urangka akkana mae ri nakke kana sebenarna sementara di karenai ka. Siagang guru mata pelajarang terakhir amminawang na karenaia akna nakke ammelak loro sambarangang. Nakke bingung, padahal tenapa ku sungke kanre-kanreangku. Appalaka bukti, nakana niak ancinika anak kalasak mareng ammelak loro, sambil akkaca-kaca matangku biring sulu jenek matangku sabak gurungku akkana lompo mae ri nakke.  Akhirna gurungku akkana jujuruk sebenarna nakke ni cakngiri lalang allo ulang tahunku.


Free Shuttle minibus ka anne akjappa mi. Lambat ki poeng lalang na. Nakke santai injika, kah nakke ku harap pesawat na Garuda anne delay. Nakana sopirik na , sumpaeng pi anne surabaya na taba bosi. Mingka perjalanan battu ri terminal 1 mae ri terminal 2 bandara Juanda lumayan bella. Nakke tena lekba ku sangka kulle singkamma anne bella na. Nakke pakarammula meka panik. Ku cek mi hp ku, wattu na tasesa kurang battu 10 menit mami. Nakke tena ku ukrangi tatte siapa ma battu ri terminal 2. Antu ku ukrangi, nakke harusuk ka sarei anjo sopir ka doek na pake nginung kopi. Nakke antama ma mae ri gerbang keberangkatan na lari lari ka. Suana na sepi, ku battui mi sekre check in counter nampa ku pacinikkan kode booking ku.


Tau toang ku lekbak mi sisaklak wattu ku inji caddi. Awalak na tantu mi nakke tena ku bajik bajik ja ri anjo keputusan na tau toang ku. Ku ukrangi tojeng lekbak na putusan na, nakke ni bawa ri tau toang ku nganre mae ri warung soto padang. Di rinjo nakke tena ku mari ngarruk. Lalang na beberapa ulang bapak ku tena pa na suluk battu ri ballak ku tampakia siagang ammak ku. Sanggeng na na buntuluk ballak beru, nampai assuluk battu rinjo ballak ka niaka nakke siagang ammak ku. 2 – 3 ulang malo nakke ku sakring nelangsa inji ka. Mingka sallo kah sallo mo nakke ku sakring tak biasa ma. Apa poe akhere na nakke ku sakring tena ja beda na sisaklaki siagang tena.


Bulang juni 2020 tanggala 9 na ri telfonga ri tanta ku na kana garringi nenekku tena kulle a’manteng tena tong na kulle akkana. Lampa ngaseng maki ri balla na nenekku mange a’toa ki. Tena tojeng na kulle akkana na sungke matanna saja tena na kulle. Malla ki ngaseng ana’ na erangi mange ri balla garring, ka anjo wattua niak garring covid. Punna matei taua tena mi kulle ri cini ka langsungi ri kuburu’ ri tampa’ khusus tau mate na covid. Mungko na ri telfonki poe punna tena mi nenekku, mate mi ri jam 12 patang allo na. mattummi je’ne mataya lampa ri balla nenekku. Battu ngasengmi purinang ku mange accini ki nenekku ka mate mi. Mungko na ri kuburi mi nenekku ri kampung na ri Kabupaten Maros.


Kah tena niak pa penyebab pasti na battu ri automyshophobia, anjo mi tena niak perawan antu ni rancang khusus ka ri anne kondisi aa. Manna mamo kamma anjo, nika berbagai metode pengobatan antu kulle ya na bantu ki pa bajik ki jenisik anne phobia yaa kulle secara signifikan. Beberapa perawatan anjo kapang kulle antara lain na terapi eksposur, terapi perilaku kognitif, atau ka cognitive behavioral therapy (CBT), siagang beberapa pak balle pak balle maraeng nga battu ri prikiatri. Terapi eksposur antu mi salah sekte na bantuk pengobatan paling umum mae ri tau antuna idap ka phobia ni parek secara bertahap.


Rusli, urangku iamiantu seorang supir rental oto paling berbakat ri jogja, tena na duga akan anggupa pengalaman tena menyenangman assiagangi anak-anak na. Punna biasana anak-anakna sanging angngerang keceriaan, anre na issengi angngala Rusli siala’ sikali assigappa dengan seorang anak, na kumbala’na buagang mae nauzubillah sanggengna rusli ringi’-ringi’ accarita mae ri nakke. Anjo ri wattua, Rusli sementara angngerang pelanggan catterang oto rentalna. Ri wattuna istirahat ri minimarket, Rusli accidong ri kadera dallekangna minimarket sambil attayang pelangganna a’balanja. Sementara asik-asikna accidong ri dallekang minimarket anak battu ri pelangganna Rusli ambani Rusli riwattunna a’balanja biring mi lekbak. Usia anakna mungkin sekitara 4-5 taung.
Tena niak kejelasa, tena niak rasa bersalah, tiba-tiba anne anak na pe’rui Rusli, ia langsung merasa nassu siagang ringi’-ringi’ sabak ia sementara nganre.


Kulle kapang sekitaran 40 kepala keluarga, mantang ri kampong cacing, sekre pemukiman ri pinggirik sungai cisadane, kota tangerang, Banten. Iyaa mantang rinjo kah profesi na antu sebagai pembubidaya cacing sutera. Sekre ni antara lainga antu mi Ibu Carsiti (29), antu lekba ka mantang ri kampong cacing selama kuranglabbi 14 taung. Siagang burakne na Wasma (31), kaleng na allo allo lampa mae na boya cacing sutera ri sekitarak Sungai Cisadane. “Punna ni boya anjo cacinga biasa na burakne kunakke battu na ri baribbasak tatte 06.00 WIB sanggeng na 11.00 WIB” na kana ibu Carsiti mae ri wartawan Tribun Jakarta.com Senin (26/2/2018).


Siapai sallona ammantang, sikamma tau nacinika taenapa najokjok nakaeroki. Sanggenna narapiki kalakbusanna assulukmi anak bungkona Karaeng Sombaya. Tikring akkanami Adang Daeng Makleok angkana, aminjo kukaeroki rawa dunduna Karaeng Sombaya na napikkirik na nakana le’ba’ kanangku anne. Le’baki nipakbuntimmi siagang anak bungkona Karaeng Sombaya. Taenamo masuarak masuaranngang nasabak sikamma anu ma’sa’rasa’raya niak ngasemmi. Naia narapiknamo ruambulang Jekbakna akbunting appalak kanami erok ammotere’ ri kamponna ri Pammanjengang. Narapiki wattu paklampanna, niparuruimi ri manggena, ri tunnganakkanna, na nisareammo sikamma pakeanna karaenga nampa nipinawang ri tau. Tuju batunna ballak amminawang ngaseng bonena poro ampaktujuangi sallang punna battu ri kamponna daenna iareka buraknenna. Naia battunamo naung ri biseanna, naikmi na’lampamange ri kamponna. Naia battunamo mange ri kamponna jaimi tau ri kamponna. Naia battuanna mange ri kamponna jaimi tau battu angkarampurampui nasaba’ sallona lampana.


Punna kale-kalengta ji pole aklampa kemae kah, biasa memang tala niak u’rangaji tettek sikura la aklampa anjo pakdongkokangta. Anjomi biasa jai tau nibokoi nasabak nakaluppai tettek sikura musti aklampa. Mingka tea maki takbangka dudu, apalagi takkallasak nyawata, nasabak injo ngaseng kajarianga niakji solusina. Kamma punna nabokoiki pakdongkokangta, teaki langsung ngarruki, mangekibri petugaska akkutaknang apa kulle ki gaukang, biasana anjo nasuro sambei tike’ta siangan pemberangkatang berikutna sollann kulleki aklampa manna mamo maraengi sikura jang. Mingka bajikkangngangi pole punna jai kipasadia wattu sollanna kulle ki guppa anjo pakdongkokangta. Cinikki tarrusuk wattua sollanna tena ni kaluppai, punna parallu ammasangki alarm atau suroi bijangta pau’rangiki punna lakbiring maki aklampa.


Punna nakke ku perhatikangi, ri Quora ane pakarammula mi jari anjo terang terangan na nyatakan tena niak agamana, agnostik siagang atheis. Anjo memang hak na ja. Anjo ngaseng manusia yaa ni sare mi akkalak, silahkan maki parek ki semau ta. Mingka anjo sede ngaseng perbuatan ta kulle ni palak ki pertanggung jawaban ta ri akhirat sinamperek bajik percaya siagang tena ni percaya. Tena ja na parallu sirik sirik erok boya puang ta. Katte kulle appilajarak battu ri kisah na Nabi Ibrahim anjo kisah na ni besarkan ngi ri bapak na Azar anjo apparek ka berhala. Ibrahim herangi ngapa anjo bapak na justru na parek ki patung barak kulle ni sembah.


Ki bayangkan mi , katte baine, punna bayuang. Katte sipak rua biasana baku talipong talipong punna erok tinro. Nampa niak sekre allo bayuang nu tena na talipong ko, nu kutaknang mi, ngapa tena na talipong ko subangngi, ehh na akui kana tinroi siagang baine maraenga. Awalak na nu kana ak balle balle ji, prank ji, mingka nu passa passa mi ak pau sanggeng na kana sumoah, iyaa tena na mangaku, ternyata serius ki. Katte pakarammula maki panik, bayuang nu dengan santai na akkana iyaa tinroi siagang cewek lainga. Sanggeng na akhere na, iyaa na kirim ki foto na siagang anjo cewek na kana yaa. Ternyata Nisa areng na, anjo merk paklungan!!! Hahaha Tekamma na sakring anjo baine yaa di’ .


Rem motoro' na Rio ri turunan ri gunung ri daerah Maros, Sulawesi Selatan blongi wattu na ri panungang jappa ya. Ka anjo wattua bonceng tallui siagang agang na anjari tena mi na kulle na tahang beban ri motoro' na. Untung na kulle ji salama' Rio siagang rua agang lainna ka na pabelokki motoro' na timbunan pasir na pare' ka warga sekitar ka anjo. Kasus rem blong ri motoro' matic na Rio, memang gampangi rem na blong ka bambang dudui rem na ka tena biak mesin brake na a'bantu na kurangi laju motoro' na ri turunan jappa ya. Anjomi ri sarangkang ammake rem motoro' ri bokoang ka la'bi amangi ka niak sistem kabel na.


Lari mami tappiri’-pirik Jon ri tangnga bangngia napabangung ngaseng taua. Wattunna nikutaknang surang bainenna kua ngurako, nakana Jon niak palukka antamak lalang ri ga’de-ga’dea. Erokka ammarang mingka niak lading na erang. Njari lari mami kulle kugaukang dende. Tena sallo ambangung ngasengi tau ri ampik ballakna nampa mange ri ga’dena, wattu battumi konjo, tala niakmi tau-tau, mingka jai kalurukna lannyak. Nakuai Jon bagannaja anjo doek antamaka anne alloa lekbakmi mange na setor tunai ri bank, niak kapang lima juta. Anjo baganna tenaja na ammuno tau, punna apa-apayya ji na alle tenaja nang ngapa ka la nikurami. Mingka punna nyawayya na alle odende tena kulle kubayangkan. Njari tena sallo aklampami Jon surang bainenne mange ri kantorok polisia nalaporok kua niak palukka beru-beru antamak, na erang tongi anjo cctv niaka ri ga’dena.


Paling parallu nipabajiki anjo ri kantorok-kantoroka iareka pelayananna mange ri taua ngaseng. Jai kinne sanging gamussu rupanna mange ri toananna, niak tau mamge ri kantorokna, nacinik-ciniki ji bawang tena tong nasareangi pelayanang bajik-bajika. Antekamma todo’ batena. Punna nipauangi sikekdek, rioloi larro, gena mentong bajikna nicinik anne toananga. Anjomi towwa nakua tau toa rioloa, toanang anjo karaeng, parallu niperhatikang bajik-bajik. Nialusi bateta akkana ri toananga. Teaki erok gattang, terasak. Parallu nipikkirik anjo pakkasiakna tau battua, ka garringi tommi kamase, nisekkeki tommi, pila’ kodimi pakkasiakna. Bajik tongi intu punna alusuki akkutaknang, lu’muki akkana sollanna liba tongi gassing anjo tau garringa ngaseng kamase, anjoji bajik.


Ka erokki na obati rasa malla na ri je'ne ka erokki na pala'nya' anjo rasa malla na ka tena selama na erok malla ri je'ne. Tapi na wattu na terjung ri sungai Fio panik mi nampa tallang mi naung ri rawa na sungai ya. Nampa tallang mi naung ri rawa na je'ne ka susah mi ri tolong ri agang na ngaseng anjo wattua. Anjari agang na anjo ngaseng, na kiok ki petugas damkar ka nampa na tolong mi Fio naik ri butta ya. Ri erang mi ri balla garring tena bella dari anjo sungai ya tampa' na Fio tallang. Anggappa mi perawatan intensif Fio ri balla garringa.


Berkat na lulusu ku ujiang erok antama ri jurusang dottoro ka, kulle ma ku gappai cita-cita ku wattu ku inji ca'di. Sanna sannang ku kulle lulusu antama ri jurusang dottoro ka. Tena ku sangkai hasil appilajara terasa ku tena na ja na sia-sia. Totoa ku sanna bangga na, ka erok mentongi na cini niak ana' na antama ri sikola dottoro ka na kana. Nakke poe bangga ri kaleng ku, antama ku ri jurusan dottoro ka sanging appilajara ku mamo poe ri balla. Erok ka sungguh-sungguh anjari dottoro na kulle jai ku tolong tau garringa allo mungko. Manna ku anjari tau berguna.


Pasti tena mo ni asing siagang antu kata kata awalak na N anne biasa na pake taua pakkana kanai antu tau leklenga toh? Punna tena pa ni issengi, nakke ku sare ki bocoran antu mi kana kana na “N**ga” atau “N***er”. Iyoo anne memang kata kata yaa biasa ni langngerek todong ri lalang lirik lagu rap na antu pakkelong pakkelong lekleng nga. Anne kana kana ya kontroversial ki memang. Kulle kapang jai tena na sadarak kana anne kana kana yaa kasarak ki sebenarna nampa kulle anjari penghinaan mae ri tau lainga. Punna ri agang agang ku jai tongji todong assalak na sabbuk anne kana kana yaa nampa tena na sadari kaleng na lekba mi rasis.


Ni baca mi bawang. Kulle ni tappaki kulle tong tena ni tappaki, tena ja ngapa ki anggap mi bawang anjari hiburan. Nakke riolo lekba, siagang sekre rua sik buntuluk siagang setang. Kulle ka nakke Indigo? Ku pikkiri iyaa tena ku Indigo. Nakke lekba tena ku sakring singkamma anak anak indigo aa. Antu ni kana, kulle ammicara siagang setanga, kulle ni raga sukma, nampa niak poeng antu kulle na isseng carita lalo na anjo setanga. Nakke tena ja ku kamma anjo. Nakke ku sakring nga, biasa ja sialak nampa sikbuntuluk siagang anjo setang setanga. Singkamma anne misal na. Wattu ku caddi, umuruk 20 (ruampulo) ulang atokah kulle 2 (rua) taung anjo wattua. Ammak ku na alloi gaba yaa ri daklekang na ballak ka. Bapak ku anjama. Kah katte niak ni pelihara jangang, jari ammak ku na tayangi sanggeng na lekba ni alloi anjo gaba ya barak tena na kanre jangang. Nakke ri kamarak ka attinro.


Aksi perampokan bersenjata tajam terjafi ri sekre Warung Kopi ri Kemanb Timur, Mampang Prapatan, Jakarta Selatan. Rekaman Kamera CCTV ampaccinikang ri wattunna pelaku tiba-tiba antamak ri warung kopi, siagang mengacungkan senjata tajam mae ri sejumlah pengunjung.
Pelakuna ammake helm anne, mengancam pengunjung untuk assare barang berharga. Korbanna langsung panik allari menyelamatkan kale. Akibat aksi perampokan anne, sekre talipong genggam siagang tas milik korban ribawa pelaku.
Kajadian anne telah nilaporkan mae ri laporkan mae ri polisi, korban berharap pelaku segera ni gappa sabak meresahkan siagang menimbulkan trauma mae ri pengunjung warkop sehingga apparek warkop anjo anjari sino-sino pengunjung akibat kajadian parampokan anjo. Pihak kepolisian pung siap untuk segera na proses laporan battu ri korban.


Penderita na anjo agoraphobia kulle na sakring mallak siagang cemas berlebihan mae ri beberapa tampak anjo siagang kondisi, singkamma tampak umum, ruangan tak tutup, tampak jai tau, siagang lingkungan ri luarak na ballak ka, nampa transportasi umum todong. Anjo mi sabak na kehidupan na penderita na agoraphobia anne beresiko ii anjari sannak terbatas siagang tak isolasi. Penyebab na Agoraphobia anne tena pa ni issengi tekamma kulle muncul. Mingka kondisi kamma anne umum na timbul ki ri wattu na taua lekba na sakring labbi battu ri sekre kali serangan panik ri sekre tampaka atokah kondisi tertentu. Anne kulle na sebabkan penderita na agoraphobia mallak siagang na hindari tampak atokah anjo kondisia.


La’nyakki hp ku ri bandarayya. Ku boyai ri CCTV a niak ammak-ammak a'baju gamis allei. Ngapa na allei anjo hp ku, nampa gaya na sikamma ji tau kalumannyanga. Teai ji tau susah erok lukka hp. Anjari anjo petugas bandarayya na cini’ ki anjo cctv ri meja konter na la’nya’ na hp ku, ternyata na niak ibu-ibu allei. anjo ibu-ibu ka mempoi ri 500 metere battu ri meja kontere’na tampa’ lan’nya’ na hp ku, nampa na kana salah allei na kana anjo hp a hp na bura’ne na. Nampa na saraeng ma anjo hp ku, sannang ma ku gappa mi hp ku. Ku kana terimakasih ri anjo ibu-ibu ka.


Ruaji anjo tau biasa ngerang badik atau parang ru tangnga bangngia. Punna tania tau mabok, tau erok aklukka. Biasa tongi iyya tau pongorok erang-erang lading ri tangbga aganga, ka lekbaki niak kajariang kamma anjo. Tau pamotorok natokdok ammake parang, bajikna tenaja na mate anjo taua kamase. Anjo tau pongoroka natarai anjo pamotoroka, wattunna na pasuluk parangna, takkallasaki nyawanna anne pamotoroka, pucca’ mamo rupanna, nekkereki, keboki biberekna napakua mallak. Eroki napabelok motorokna mingka tena kulle nasabak ammani dudumi anjo tau pongoroka. Njari mantangi, tena sallo nitokdoki kamase, baganna tenaja na lalang dudu anjo battangna tatto’dok njari sadarji ni erang ri ballak garringa. Anjomi dende paralluki hati-hati punna aklampa-lampaki manna kemae. Nasabak tania issedek katte panggaukang kingka kullei katte nataba dende.


Selama menstruasi berlansung nga, rahim ta kontraksi barak kulle na bantu na lappassang lapisan na. Kontraksi na anne ni picui ri zat antu singkamma ya hormon antu ni sakbu prostaglandin. Nahh ane kadar prostaglandin ka tinggi biasa na ni kaitkangi siagang nyeri haid antu labbi parah. Beberapa tau cenderungi na alami nyeri haid parah tena niak sebab na jelasak. Mae ri sebagian baine lainga, nyeri haid ka antu parah ya kulle ni kana gejala battu ri kondisi medis ka anne contoh na, Endometriosis, Sindrom Ovarium Polikistik (PCOS), Penyakit Radang Panggul, Fibroid. Punna ni sakring mi kulle ni paressa mae ri dottorok ka.


Sukkuru’ alhamdulillah na nakke ri terima ri kampus niakka ri ibukota Provinsi kamae anjo totoa ku tena niak bijang na anjo ri Surabaya. Nakke battu ri kota ca’di ri Jawa Timur rampi’ na mi perbatasanna Jawa Tengah. Battuku ca’di sanggeng na lompo ri sikola SMA ku tena ku sekali mantang ri luara kota ku. Pengalaman senangku wattu ku akkuliah ri tampa’ beru anjo anggappa ka jai agang ri luara daerahku anjari na kulle ka appilajari jai bahasa beru. Ri kota Surabaya tampa’ na kampusku niak, jai gedung-gedung tinggi ka ri kota ku tena niak gedung tinggi anjari tau berua accini gedung tinggi jai ri rinne.


Gau’ warnana, niak bulunna pantarangngang, lakbu sanggenna bangkeng, limanna lakbu todo’ nampa niak sampulo kancingna ri dallekang. Anjomi baju paling nangaia Ani mingka tena naissengi kemae are nabolik. Nakareki lannya ri tampak laundria. Nakarek tongi niaki ri ballakna ammakna. Padahal anjomi baju nangai napake apalagi punna niak pakgaukang siagang urangna ngaseng. Mukona kamma anjo, antamaki andikna ri kamarakna erok inrang pa’modeang, takbangkai anne Ani, nacinik andikna ammake anjo baju salloamo naboya. Langsung nagarattal andikna nakua akkana-kanako punna niak apa-apangku la nu inrang. Batena mamo kuboya kareng, larroi ri andikna, mingka sannangji nyawana nasabak naguppami anjo apa-apangna salloamo naboya. Tenamo na parallu ammalli beru.


Apaji nakesoko seng laria lapong Jonga, tenamo kagassinganna nabo!ik-bolik, napassa kalenna lari. Nakana ri pakmaikna, naballassiak anne lapong Kura-kura punna kammanne. Sikalinna narapik seng napammantangia !apong Kura-kura, akkutaknangi seng lapong Jonga, "Kemaemako Kura-kura?" Ammarrangi seng Kura-kura niaka ri dallekanna angkana, "Niakkak anrinni mae." Nakana seng pakmaikna Ia pong Jonga, "Tena tojeng nakkulle nicapak anne lapong Kura-kura, naballassiak anne." Jari, nakesoki seng !aria, tenamo kagassinganna nabolik-bolik. Akbirinna narapik baccika, ammarrangiseng angkana, "Kemaemako Kura-kura?" Appiwali seng angkana, "Anrinniak mae siagang napanaikna limanna aklumpak- lumpak napakamrna rannu. Nakanamo lapong Jonga, "Nuballassimak antu sarikbattang, nutai tojemmintu ulungku." Apaji nasusamo pakmaikna lapong Jonga, lekleng kale-kalenna, naturungi songok, callong lilana, sere mange-mange ta nakulle naangkak bangkenna. Akkanami angkana, "Tena tojeng palek nakkulle nicapak tassekre-sekrea. Punna kuciniki dodonnu, nusawalakna gioka, tena sikali nantama ri akkalakku angka ikau ansaurukkak lari. Nutai tojemmintu ulungku, nusauruk gassingak, sarikbattang.


Biasanna punna ananak umuruk 2 taung nakke ku cinik ki rodong apa na ngai anjo wattua. Punna anjo apa apa yaa sanna na ngaina sanna na kerokki naa, singkamma ananaka na ngai pallu pallu, anjo kata kata ni poangi allo allo antumi appallu, siagang barang2 niaka ri dapuruk. Punna ni ciniki ato ammicara ki pallu palluang anjo matanna langsungi callak callak hahaha. Kulle kapang kado coco ka antumi pop up book kanre kanreang, kitchen set kayu, sekre set role play karenang pallu pallu, ni bawa mae ri pizza hut appilajarak parek pizza, pile kanrejawa ulang tahun siagang ki, lainga poeng.


Taua kullei larro, ka jai passabakkangna. Iya ngaseng tau pasti lekbaki nakasiak larroa manna mamo maraengi carana ngaseng. Salah sekre passabakkangna iareka nasabak nikasiaki niak kajariang tena adilik ri katallassanga. Memang punna nikasiaki kammayya anjo, dodong dudu kalea, pakrisik dudui nyawayya, tena ni issengi apa la ni parek ka kammai hampa anne linoa, lannyaki sumangak katallassanga nampa tala niak napsu nganre, tena kulle tinro taua siagang maraenga. Anjomi punna niak nikasiak kakma anjo, sakbarak mamiki rolo’, ki kontrolki emosita sollanna tena na naik dudu cerakta napakua emosi. Panaungi nyawata manna sikekdek. Punna kulleki kamma anjo, bajiki biasa pakkasiakta, iya ngaseng la nigaukanga bajik tongi, njari nyawata sannang tongi nikasiak.


Nakke antama rinne ammalo jalur mandiri kelasak reguler. Ri Unsoed anjo akuntansi na niak rua (2) singkamma kelasak, reguler siagang internasional. Reguler anjo tes na kulle battu ri SNMPTN , SBM, siagang Mandiri (anne zaman ku nahh, kulle kapang punna kamma kamma anne maraeng mi areng na). Punna ri Internasional. Reguler antu tes na kulle antama battu ri jalur mandiri. Nampa jujuruk nakke takbangka ka , manna mamo nakke ni sareka golongan paling tinggi aa UKT na, mingka wattu na anjo tena pa nikana biaya gedung. Jari anjo UKT bawang ji. Lammorok tojeng tojeng na hehe takbangka ka napakamma kah ku cinik kamma kamma anne dededeh jai na erok nibayarak.


Niakmo tallu taung nabonei tojek celenganna ii Dian. Punna guppai doe battu ri tantana, napantamak mi issedek ri celenganna. Wattunna ulang taung beru-beru anne, nakioki daengna, Rusli, surang assungke anjo celenganna. Niak kapang appa’ juta anjo asselek celenganna. Lekbakna anjo nakioki daengna mange ri toko sapedayya, nampa nasuroi daengna ammilei sapeda nakerokia. Takbangkai anne Rusli ngurana nisuroi ammilei. Napaumi anne Dian kua sallomi erok naballiang daengna sapeda nasabak daengna mami tala akdongkok sapeda mange ri sikolana, akjappaji kamase. Punna niak doekna daengna, tena naballi untuk kaparalluanna, mingka andikna ji sanging naballiang tasi, sapatu, bo’bo, nasabak tenami tau toana kamase njari ia mami sipakrua siparutusuk. Langsungi anne rusli naraka’ andikna tena nasangkai kua andikna selama anne napikkirik tongi daengna.


Ku kaluppai wattu na kapan, sekre pasti na ammakku tena pa na bunting nampai erok bunting siagang tau jamang na tentara tamtama ki sabbuk mi Endang A. Kodi na lekbak na pengajuan nampa wattu na erok mi nikka ri kantorok, anne Endang A lari kah lekbak na ambak anak na taua sanggeng na tianang. Anjo kejadian na panjari keluarga na ammakku siagang ammak ku kodi ating na, kamma tong ri kantorok dinas ka. Ri tangnga na anjo masalah yaa, tena ni isseng anne kantorok dinas ka niak pikiran na na sambei calon mempelai burakne na antu singkamma areng na antumi Endang B. Nampa pakakkalak na keluarga na ammakku siagang ammakku erok erok ji hahahaha.